title: Michael Jordan

text: Washingtonissa Jordan siirrettiin pelaamaan pieneksi laitahyökkääjäksi, vaikka hän oli pelannut Chicagossa heittävänä takamiehenä. Siksi hänellä oli pallollisesta pelaamisesta aiempaa vähemmän vastuuta. Washington aloitti kauden 2001–2002 tappiolla New Yorkille; Jordan teki 19 pistettä. Hän teki kauden aikana eniten pisteitä joulukuussa 2001, ottelussa Charlottea vastaan. Jordan teki silloin 51 pistettä, ja hänestä tuli sarjan vanhin pelaaja, joka on tehnyt 50 pistettä yhdessä ottelussa. Kuukauden päästä hän ylitti 30 000 pisteen rajan. Loppukaudesta Jordanin nilkka alkoi ärtyä, joten se leikattiin ja hän joutui olemaan peleistä sivussa. Jordan tuli pian kuitenkin takaisin, ja hänen tarkoituksenaan oli nostaa joukkue pudotuspeleihin, mutta hänen peliaikaansa vähennettiin. Lopulta hän joutui jättämään kauden kahdeksan viimeistä ottelua väliin. Washington voitti 37 ottelua ja hävisi 45 ottelua. Joukkue jäi kahden voiton päähän pudotuspelipaikasta. Jordan oli loukkaantumisista huolimatta joukkueen paras pisteentekijä, ja hänen vuokseen peleissä oli paljon yleisöä. Peliareena oli loppuunmyyty yhtä lukuun ottamatta kaikissa vierasottelussa.


title: Michael Jordan

text: Ennen kautta 2002–2003 ei tiedetty, pelaisiko Jordan ollenkaan, vaikka hänellä oli toinen kausi sopimusta jäljellä. Muun muassa päävalmentaja Collins piti sitä epävarmana. Jordanin nilkka ei ollut vieläkään täysin kunnossa, mutta hän päätti pelata vielä toisen kauden. Hän pystyi pelaamaan kaikki runkosarjan 82 ottelua, joista hän aloitti penkiltä 15. Kauden aikana Jordan pelasi myös neljännentoista ja viimeisen kerran liigan . Jordan teki ottelussa 20 pistettä. Kauden lähestyessä loppuaan Jordanille alettiin jakaa huomionosoituksia: Miamin joukkue esimerkiksi jäädytti pelinumeron 23 Washingtonin pelatessa kaupungissa. Kauden viimeisessä ottelussa Philadelphiaa vastaan vierasyleisö osoitti Jordanille seisten suosiota monta minuuttia. Washington hävisi ottelun selvästi, ja Jordan lähti kentältä paljon ennen pelin loppua. Yleisö vaati kuitenkin hänet takaisin kentälle, ja hän pelasi lopussa vielä muutaman minuutin. Viimeisellä kaudellaan Jordan teki runkosarjassa keskimäärin 20,0 pistettä ottelua kohden.


title: Michael Jordan

text: Kun Jordan oli lopettanut NBA-uransa kolmannen kerran, hän luuli palaavansa Washingtonin toimitusjohtajaksi. Jordan tiesi, mitä joukkue tarvitsi, ja hän tunsi muiden NBA-pelaajien vahvuudet, koska oli pelannut heitä vastaan. Washingtonin omistaja päätti kuitenkin erottaa Jordanin, vaikka hänen arvioitiin olleen 40–60 miljoonan dollarin arvoinen pelatessaan seurassa kaksi kautta. Jordan asetti tavoitteekseen, että hän omistaisi enemmistön jostakin NBA-seurasta.


title: Michael Jordan

text: Koripallon lisäksi Jordania kiinnosti moottoriurheilu, ja hän perusti moottoripyöräilytallin, Michael Jordan Motorsportsin. Hän oli mukana mainostamassa monia moottoripyöräkilpailuja. Jordan oli mukana myös lukuisissa hyväntekeväisyystempauksissa: hän tuki muun muassa Special Olympics -järjestöä. Kesällä 2006 Jordan osti osan Charlotte Bobcatsin NBA-joukkueesta. Omistuksensa ansiosta hänellä oli oikeus lausua ratkaiseva mielipide seuran koripalloon liittyvistä asioista. Vuonna 2010 hän osti seurasta enemmistön, ja hänestä tuli ensimmäinen entinen NBA-pelaaja, joka omistaa enemmistön NBA-seurasta.


title: Michael Jordan

text: Jordanille myönnettiin marraskuussa 2016 Yhdysvaltain korkein siviileille myönnettävä kunniamerkki, Presidentin vapaudenmitali.


title: Michael Jordan

text: Jordan pelasi Yhdysvaltain koripallomaajoukkueessa ensimmäisen kerran Pan-Amerikan kisoissa 1983. Yhdysvallat voitti kultaa, ja Jordan oli joukkueensa paras pistemies. Seuraavana vuonna hän edusti maataan Los Angelesin olympialaisissa. Yhdysvallat voitti kaikki ottelunsa, ja Jordan oli jälleen joukkueensa paras pistemies. Vuonna 1992 hän oli mukana Yhdysvaltain joukkueessa Amerikan-mestaruuskilpailuissa, joissa Yhdysvallat voitti kaikki ottelunsa.


title: Michael Jordan

text: Seuraavan kerran Jordan edusti Yhdysvaltoja vuoden 1992 olympialaisissa, kun NBA:n ammattilaispelaajat saivat ensimmäisen kerran osallistua olympiakisoihin. Jordan ei ensin halunnut lähteä mukaan joukkueeseen, mutta muutti mieltään, kun NBA:n tähtipelaajat Larry Bird, Magic Johnson ja Charles Barkley päättivät osallistua. Yhdysvaltain Dream Teamiksi kutsuttu joukkue ei kohdannut olympialaisissa merkittävää vastusta. Pelaajat olivat niin hyviä, että Jordan saattoi keskittyä otteluissa puolustamiseen ja levypallopelaamiseen. Loppuottelussa Yhdysvallat voitti Kroatian 32 pisteellä, mikä oli myös joukkueen pienin voittomarginaali kisoissa.


title: Michael Jordan

text: Jordan pelasi lähinnä heittävänä takamiehenä, mutta hän pystyi pelaamaan myös pienenä laitahyökkääjänä, kuten hän tekikin paljon Washingtonin-kausinaan. Jordan tunnettiin periksiantamattomasta voitontahdostaan ja korkeasta harjoittelumotivaatiostaan, ja hänen pelityyliään on kuvailtu innostavaksi ja näyttäväksi. Hän harjoitteli määrätietoisesti ja pyrki aina kehittämään itseään, ja tämä asenne iskostui myös hänen joukkuetovereihinsa. Hän yritti aina olla parempi kuin NBA:n muut tähtipelaajat. Jordan oli kuuluisa siitä, että hän pystyi tekemään tärkeitä koreja pelin loppuhetkillä. Hänet tunnettiin myös näyttävästä ponnistusvoimastaan, minkä ansiosta hän sai lempinimet ”Air Jordan” ja ”His Airness”. Uransa lopussa Jordan ei ollut yhtä hyvässä fyysisessä kunnossa kuin alkuvuosina, mutta hän pystyi korvaamaan sen pelikäsityksensä avulla.


title: Michael Jordan

text: Jordan kehitti myös puolustuspeliään, ja hän teki kentällä paljon sellaistakin työtä, mikä ei näy tilastoissa. Hän pelasi psyykkistä peliä ja ärsytti vastustajiaan puhumalla heille pelin aikana.


title: Michael Jordan

text: Jordanilla ei ollut merkittäviä heikkouksia, joskin NBA-uransa alkupuolella hän onnistui kolmen pisteen heitoissa vain alle 20 prosentin tarkkuudella. Uran edetessä hänen kolmen pisteen heittonsa muuttuivat tarkemmiksi, ja parhaalla kaudella hänen tarkkuutensa oli 50,0 prosenttia.


title: Michael Jordan

text: Michael Jordanilla oli lapsuudenperheessään kaksi veljeä ja kaksi sisarta. Michael oli veljeksistä nuorin. Hänen isoveljensä oli myös lahjakas koripalloilija, ja he pelasivat samassa lukiojoukkueessa. Michaelin isä ja veli omistivat urheiluvaateliikkeen, ja hänen äitinsä oli pankkivirkailija. Michaelin isä surmattiin elokuussa 1993. Vuonna 2009 Michael Jordanin sisko sanoi isän käyttäneen häntä seksuaalisesti hyväksi.


title: Michael Jordan

text: Yliopistossa ollessaan Jordan piti itseään ensisijaiseti opiskelijana eikä niinkään urheilijana. Hän halusi koulutuksen ja opiskeli maantiedettä. Hän joutui keskeyttämään opinnot vähäksi aikaa siirryttyään NBA:han, mutta valmistui vuonna 1985.


title: Michael Jordan

text: Jordan meni syyskuussa 1989 naimisiin Juanita Vanoyn kanssa. Heillä on kaksi poikaa ja yksi tytär. Juanita haki avioeroa vuonna 2002, mutta veti erohakemuksen pian pois. Vuonna 2006 pariskunta erosi kuitenkin yllättäen. Juanita Vanoyn on arveltu saaneen eron yhteydessä 168 miljoonaa dollaria. Joulukuussa 2011 Jordan kihlautui kuubalais-yhdysvaltalaisen Yvette Prieton kanssa. Pari meni naimisiin huhtikuussa 2013, ja helmikuussa 2014 Prieto synnytti kaksostytöt.


title: Michael Jordan

text: Jordanin avioliiton aikana paljastui, että hänellä oli ollut salasuhde vuosina 1989–1991. Hän oli vaatinut rakastajatartaan vaikenemaan suhteesta ja maksanut tälle 250 000 dollaria, mutta nainen väitti hänen luvanneen maksaa enemmän, peräti viisi miljoonaa dollaria. Jordan haastoi vuonna 2002 entisen rakastajattarensa oikeuteen kiristyksestä, ja oikeuden päätöksen mukaan hän ei ollut naiselle velkaa.


title: Michael Jordan

text: Vuoden 1993 pudotuspelien aikana Jordan nähtiin peliä edeltävänä iltana Atlantic Cityn kasinolla, mikä herätti pahennusta. Hänet oli nähty uhkapelaamassa aiemminkin. Vuonna 2005 Jordan myönsi "60 Minutes" -ohjelmassa, että hänellä oli ollut ongelmia uhkapelin kanssa, ja hänen väitettiin myös hävinneen niissä huomattavia summia.


title: Michael Jordan

text: Jordan oli ensimmäisiä maailmanlaajuisesti tunnettuja koripalloilijoita. Hän ei saanut julkisuutta ainoastaan koripallouransa, vaan myös yksityiselämänsä ja Niken mainoksien ansiosta. Jordania arvostettiin jo hänen koripallouransa alussa, sillä hänen katsottiin tuoneen heti uutta elämää Chicagon joukkueeseen. Vuoden 1986 pudotuspelien aikana Larry Bird sanoi: "Luulen, että Jumala on naamioitunut Michael Jordaniksi." Hän voitti liigan pistetilaston ennätykselliset kymmenen kertaa, joista seitsemän perättäisinä vuosina. Se on myös liigan ennätys, jonka hän jakaa Wilt Chamberlainin kanssa.


title: Michael Jordan

text: Jordan esiintyi "Sports Illustrated" -lehden kannessa ennätyksellisesti 49 kertaa. Hänet valittiin vuonna 1991 "Sports Illustratedin" vuoden urheilijaksi. Vuonna 1996 hänet valittiin NBA:n 50:n kaikkien aikojen listalle ja vuonna 2009 Basketball Hall of Fameen. Vuonna 1999 ESPN valitsi Jordanin 1900-luvun parhaaksi pohjoisamerikkalaiseksi urheilijaksi. Myös AP teki vastaavan listan, jossa Jordan oli toisena Babe Ruthin jälkeen. Lisäksi AP valitsi hänet kolme kertaa vuosina 1991–1993 vuoden urheilijaksi ja 1900-luvun parhaaksi koripalloilijaksi.


title: Michael Jordan

text: Jordanin ponnistusvoima oli hyvä, ja hän innoitti nuoria koripalloilijoita. Hän osallistui ihin, jotka hän voitti kaksi kertaa, 1987 ja 1988. Monet nuoret pelaajat yrittivät jäljitellä Jordanin donkkeja. NBA:n tähtipelaajista muun muassa Lebron James ja Dwyane Wade ovat kertoneet Jordanin olleen heidän esikuvansa. Jordaniin on verrattu myös useita myöhemmin pelanneita NBA-pelaajia, kuten Kobe Bryantia.


title: Michael Jordan

text: Jordanille pystytettiin vuonna 1994 patsas Chicagoon United Centerin läheisyyteen.


title: Michael Jordan

text: Jordan on esiintynyt yhdessä Looney Tunesin hahmojen kanssa, esimerkiksi Väiski Vemmelsäären kanssa vuoden 1993 Super Bowlin mainoskatkolla. Vuonna 1996 hän esiintyi hahmojen kanssa elokuvassa "Space Jam". Jordanille jopa rakennettiin harjoittelua varten kuvauspaikalle oma koripallokenttä. Space Jam tuotti lipputuloina 230 miljoonaa dollaria. Elokuvassa esiintyi paljon Jordanin edustamien yhtiöiden tuotesijoittelua. Musiikkialalla Jordan on esiintynyt muun muassa Michael Jacksonin "Jam"-kappaleen musiikkivideolla.


title: Michael Jordan

text: Videopeleissä Jordan esiintyi ensimmäisen kerran vuonna 1988, jolloin julkaistiin peli "". 1990-luvun alussa hän oli mukana "NBA"-pelisarjassa. Vuonna 1993 julkaistiin tietokonepeli "Michael Jordan in Flight", ja seuraavana vuonna ilmestyi "". "Space Jam" -elokuvan yhteydessä ilmestyi myös samanniminen "Space Jam" -videopeli. 2000-luvulla Jordan esiintyi lukuisissa "NBA"-pelisarjan videopeleissä. Lisäksi Jordan on esiintynyt NBA 2K11 ja NBA 2K12-pelin pelikannessa.


title: Michael Jordan

text: Jordan alkoi rakentaa itsestään niin kutsuttua superbrändiä jo ennen kuin hän lopetti aktiiviuransa ensimmäisen kerran. Hän vaati Nikelta miljoonien korvauksia tulonmenetyksistä eikä olisi halunnut lähteä yrityksen mainoskasvoksi. Jordan tuli kuitenkin tunnetuksi etenkin Niken mainoskampanjoista, eikä Nike halunnut hänen edustavan muita yhtiöitä. Hän oli mukana Niken markkinoinnissa vuodesta 1985 lähtien. Uuden teknologian, kuten hidastuksien avulla saatiin aikaan vaikutelma, että Jordan oli lähes yli-inhimillinen olento ja pystyi lentämään ilman halki. Niken mainosten ansiosta Jordanista tuli ympäri maailman tunnettu supertähti.


title: Michael Jordan

text: Niken lisäksi Jordan esiintyi muun muassa Gatoraden, McDonald’sin ja Coca-Colan mainoksissa. Esimerkiksi McDonald’sin mainoksessa hän pelaa heittokilpailua Larry Birdin kanssa. Vuonna 1996 tehdyn tutkimuksen mukaan Jordan oli hyväpalkkaisin urheilumaailman mainoskasvo, sillä hän ansaitsi vuodessa mainoksilla 40 miljoonaa dollaria.


title: Michael Jordan

text: Jordan ansaitsi pelajasopimusten ohella sponsoroinnista. Esimerkiksi vuonna 1999 hän sai sponsoroinnista 47 miljoonaa dollaria, mistä Niken osuus oli 16 miljoonaa. Vuonna 1998 Forbes arvioi, että Jordanin vaikutus Yhdysvaltain taloudelle oli ollut 10 miljardia dollaria.


title: Michael Jordan

text: Jordan kehitti vuonna 1985 yhteistyössä Niken kanssa oman koripallokenkäsarjan, Air Jordanin. Aluksi hän ei suostunut pitämään kenkiä, koska ”näyttäisi niissä pelleltä”. Lisäksi NBA kielsi Air Jordan -kenkien käytön, ja sen vuoksi Nike joutui maksamaan sakkoja aina, kun Jordan käytti kenkiä peleissä. Myöhemmin Air Jordanista on tullut markkinoille lukuisia eri malleja. Nike aloitti myös Jordanin brändin, joka myi vuonna 2006 yli 500 miljoonan dollarin arvosta. Vuonna 2010 brändin arvoksi arvioitiin miljardi dollaria. Samana vuonna Forbes listasi Jordanin maailman 20 vaikutusvaltaisimmaksi julkisuuden henkilöksi. Hänen arvioitiin ansainneen vuoden aikana 55 miljoonaa dollaria.


title: Michael Jordan

text: Jordan on mukana myös ravintola-alalla: hänellä on nimikkoravintoloita Chicagossa, New Yorkissa ja Connecticutin osavaltiossa.


title: Huone

text: Huone on rakennuksessa oleva tila, jota ympäröivät lattia, katto ja seinät. Huone on usein nelikulmainen. Huoneeseen johtaa ovi tai oviaukko, joskus näiden tilalla jokin muu kulkuväylä, kuten kattoluukku tai lattialuukku.


title: Huone

text: Asuinhuoneet aputiloineen muodostavat asunnon eli asuinhuoneiston. Asuinkäytön ulkopuoliset huoneet mukaan liitettyinä saadaan kiinteistö. Samassa rakennuksessa voi olla yksi tai (esimerkiksi kerrostaloissa) useampi asuinhuoneisto.


title: Aalto (fysiikka)

text: Aalto on avaruudessa esiintyvä ajassa vaihteleva suure. Etenevä aalto kuljettaa energiaa, seisova aalto ei. Mekaaniset aallot esiintyvät väliaineessa, joka pystyy ylläpitämään niitä. Väliaineen läpi kulkiessaan mekaaniset aallot voivat kuljettaa energiaa paikasta toiseen ilman, että yksikään väliaineen hiukkasista siirtyy pysyvästi pois alkuperäiseltä paikaltaan. Sen sijaan väliaineen hiukkaset värähtelevät kiinteän pisteen ympärillä.


title: Aalto (fysiikka)

text: Sähkömagneettiset aallot eivät tarvitse väliainetta, vaan ne etenevät myös tyhjiössä värähtelevinä sähkö- ja magneettikenttinä, mutta toisaalta kvanttiteorian mukaan koostuvat samalla fotoneista.


title: Aalto (fysiikka)

text: Aaltoja kuvataan aallonhuipuilla ja aallonpohjilla, joko kirjaimellisesti (poikittaisaaltojen tapauksessa) tai esimerkiksi paineenvaihteluina (pitkittäisaaltojen tapauksessa).


title: Aalto (fysiikka)

text: Väliaine, joka kuljettaa aaltoa luokitellaan yhden tai useamman seuraavan ominaisuuden perusteella:Kaikille aalloille yhteisiä piirteitä tietyissä tilanteissa ovat muun muassa seuraavat.Poikittaisessa aaltoliikkeessä värähtely tapahtuu kohtisuoraan aallon etenemissuuntaa vastaan. Esimerkkejä ovat kitaran kielen värähtely,  sähkömagneettiset aallot tai ääni kiinteässä aineessa.


title: Aalto (fysiikka)

text: Pitkittäisessä aaltoliikkeessä värähtely tapahtuu aallon etenemissuunnassa. Esimerkkejä ovat ääniaallot kaasussa ja nesteessä, esimerkiksi värähtelevän kitaran kielen ilmaan aiheuttamat ääniaallot. Myös kiinteässä aineessa esiintyy pitkittäisiä ääniaaltoja, mutta yleensä kiinteän aineen ääniaallot ovat pitkittäisen ja poikittaisen aallon yhdistelmiä.


title: Aalto (fysiikka)

text: Aallot veden pinnalla ovat myös yhdistelmä pitkittäis- ja poikittaisaallosta. Siksi veden pinnan aaltoliikkeessä yksittäiset vesimolekyylit liikkuvat elliptisiä ratoja.


title: Aalto (fysiikka)

text: Poikittainen aaltoliike voi olla polarisoitunutta. Polarisoitumattomat aallot voivat värähdellä mihin suuntaan tahansa tasossa, joka on kohtisuoraan etenemissuuntaa vastaan, kun taas polarisoitu aalto värähtelee vain yhteen suuntaan kohtisuoraan etenemissuuntaa vastaan.


title: Aalto (fysiikka)

text: Aaltojen ominaisuuksia voidaan kuvata käyttämällä muutamia yleisiä suureita, joita ovat esimerkiksi taajuus, aaltovektori, aallonpituus, amplitudi ja jaksonaika. Aallon matemaattiseen kuvaukseen käytetään osittaisdifferentiaaliyhtälöitä, "aaltoyhtälöitä".


title: Aalto (fysiikka)

text: Aallon amplitudi on aallonkorkeuden maksimiarvo väliaineessa yhden jakson aikana. Se mitataan aallon tyypistä riippuvissa yksiköissä. Esimerkiksi värähtelevässä kielessä amplitudi mitataan matkana (metreissä), ääniaalloilla paineena (pascaleina) ja sähkömagneettisilla aalloilla sähkökentän amplitudina (volttia/metri). Amplitudi voi olla vakio (jolloin aalto on "jatkuva aalto") tai saattaa vaihdella ajasta tai paikasta riippuen. Amplitudin muutoksen muotoa kutsutaan usein aallon verhokäyräksi (envelope).


title: Aalto (fysiikka)

text: Periodi eli jaksonaika ("T") on aika, joka kuluu yhdessä aallon värähdyksessä. Taajuus ("f") puolestaan kertoo kuinka monta värähdystä tapahtuu aikayksikössä ja sen yksikkö on hertsi. Näitä yhdistää:


title: Aalto (fysiikka)

text: Kun aaltoja esitetään matemaattisesti, käytetään usein kulmataajuutta ("ω", radiaania/sekunti). Se liittyy taajuuteen "f" kaavalla:


title: Aalto (fysiikka)

text: Aaltoja, jotka pysyvät paikallaan kutsutaan seisoviksi aalloiksi - näitä ovat esimerkiksi värähtelyt viulun kielessä. Vastaavasti aaltoja, jotka etenevät kutsutaan liikkuviksi aalloiksi. Niiden poikkeama tasapainoasemasta muuttuu sekä ajan "t" että paikan "z" suhteen. Tämä voidaan esittää matemaattisesti:


title: Aalto (fysiikka)

text: missä "A"("z", "t") on aallon amplitudi, "k" aaltoluku ja φ vaihe. Aallon nopeus "v" saadaan "aaltoliikkeen perusyhtälöksi" kutsutusta yhtälöstä:


title: Aalto (fysiikka)

text: missä "λ" on aallonpituus.


title: Sotši

text: Sotši () on Mustanmeren rannikkokaupunki Krasnodarin aluepiirin eteläosassa Kaukasian länsiosassa Venäjällä Itä-Euroopassa. Kaupungista on vain noin 20 km Georgiasta itsenäiseksi julistautuneen Abhasian rajalle. Sotšin asukasluku vuonna 2012 oli 364 171 ja koko kaupunkipiirin 441 407.


title: Sotši

text: Talviolympialaiset 2014 järjestettiin Sotšissa.


title: Sotši

text: 500-luvulta aina 1400-luvulle asti alue kuului vuorotellen kasaareille, Abhasian kuningaskunnille ja viimeisimpänä Georgialle, minkä alaisuudessa nykyisen Sotšin kaupungin alueelle rakennettiin jopa tusinan verran kirkkoja. Muun muassa 1000-luvulta peräisin olevan bysanttilaisen basilikan rauniot ovat edelleen nähtävissä.


title: Sotši

text: 1400-luvusta lähtien rannikkoa hallitsivat ottomaanit ja pieniltä osin paikalliset vuoristolaisklaanit.


title: Sotši

text: Alue luovutettiin Venäjälle vuonna 1829 Venäjän-Turkin sodan päätteeksi. Vuonna 1838 venäläiset perustivat Aleksandrijan (Александри́я) linnoituksen nykyisen Sotšin alueelle. Linnoituksen nimi vaihdettiin Navaginskiksi (Навагинский) heti seuraavana vuonna. Krimin sodan aikana linnoitus hylättiin.


title: Sotši

text: Sotši oli välillä Tšerkessian valtion pääkaupunki. Venäjän valloitettua Tšerkessian 1858 tšerkessiväestö karkotettiin tai tapettiin ja kaupunki asutettiin venäläisillä. Aikaisemmin hylätty linnoitus jälleenrakennettiin vuonna 1864 Dahovskin (Даховский) etuvartioksi. Vuonna 1874 nimi vaihdettiin Dahovski Posadiksi (Даховский Посад).


title: Sotši

text: Sotši sai nykyisen nimensä paikalliselta joelta vuonna 1896. Vuonna 1917 siitä tuli kaupunki. Alueella tapahtui useita hajanaisia aseellisia yhteenottoja Puna-armeijan, Venäjän valkoisen armeijan ja georgialaisten välillä vuosina 1918-19.


title: Sotši

text: Sotšista tuli yksi Neuvostoliiton tärkeimmistä lomakohteista 1930-luvun alkuun mennessä. Stalin vieraili kaupungissa 1920-luvulla ja rakennutti kaupunkiin myöhemmin datšan. Viime aikoina Sotšin kiinnostavuus on kasvanut samanlaisesta syystä, sillä Vladimir Putin asustaa kesäajat kaupungissa, mikä on vetänyt alueelle liike-elämän johtajia ja nostanut kaupungin kiinnostavuutta Moskovan raharikkaiden keskuudessa. Kesäpääkaupungiksi profiloituvan Sotšin jo nykyään korkeahko hintataso lähenee lisähuomion myötä nopeasti Moskovan vastaavaa. Kesäkaudella turisteja käy kaupungissa neljä miljoonaa.


title: Sotši

text: Sotši jakaantuu hallinnollisesti neljään piiriin, jotka jakaantuvat kukin vielä pienempiin osa-alueisiin.Sotšissa on elintarviketeollisuutta ja se on myös tunnettu kylpyläkaupunki. Sotši on merkittävä satamakaupunki ja sieltä on rautatieyhteydet Tuapseen ja Georgiaan.


title: Sotši

text: Kaupunkikeskustan kaakkoispuolella Adlerin piirissä sijaitsee Sotšin kansainvälinen lentoasema.


title: Sotši

text: Adleriin valmistui vuoden 2013 lopussa myös rautatien risteysasema, josta on paikallisjunayhteydet lentoasemalle ja urheilukeskuksiin ja jossa myös pitkän matkan junat pysähtyvät. Junamatka Moskovaan kestää 24-36 tuntia.


title: Sotši

text: Olympialaisten lähestyessä kaupunkiin rakennettiin myös uusia teitä. Koska kaupunki on nauhamainen, sen päätie ruuhkautuu usein.


title: Sotši

text: Sotšin satamasta on matkustajalauttayhteyksiä Turkkiin ja Georgiaan.


title: Sotši

text: Sotši sijaitsee Mustanmeren rannalla Kaukasuksen länsipuolella. Maisemien lisäksi luontaiset mineraalivesilähteet ja subtrooppinen ilmasto vauhdittivat sen kehittymistä matkailukohteeksi. Kaupungin pinta-ala on 3505 km ja sillä on 145 km Mustanmeren rantaviivaa.


title: Sotši

text: Läntinen Kaukasus on Unescon maailmanperintökohde.


title: Sotši

text: Sotšin ilmasto on kesäisin lämmin ja keväisin leuto.


title: Sotši

text: Vuoden lämpimin kuukausi on elokuu, keskimääräinen ylin lämpötila 27,9 astetta. Keskimääräinen alin on kylmimmillään helmikuussa +3,3 astetta, mutta kaikkien aikojen pakkasennätys on tammikuulta 1892, jolloin mitattiin -13,4 astetta.


title: Sotši

text:
Vuoden 2013 arvion mukaan Sotšissa asui 368 000 asukasta.
Sotšissa toimii Sotšiin matkailukorkeakoulu sekä moskovalaisten korkeakoulujen ja opistojen alaosastoja.


title: Sotši

text:
Sotši haki vuonna 1995 talviolympialaisia 2002, mutta putosi jo karsintakierroksella. Vuonna 2007 Sotši valittiin järjestämään talviolympialaiset vuonna 2014, mikä on ensimmäinen kerta Venäjällä tai Neuvostoliitossa. Kisapaikasta päätettäessä kesällä 2007 tulevien kisojen budjetiksi arvioitiin 8,8 miljardia euroa.
Kisojen alla arvio kuluista oli 50 miljardia dollaria (35 miljardia euroa).


title: Sotši

text: Sotšissa on järjestetty vuodesta 2014 lähtien Formula 1 -osakilpailu.


title: Sotši

text: Sotši on yksi vuoden 2018 jalkapallon maailmanmestaruuskilpailuiden isäntäkaupungeista. Ottelut pelataan Sotšin olympiastadionilla, joka toimii myös Venäjän jalkapallomaajoukkueen harjoituskeskuksena vuodesta 2014 alkaen.


title: Luettelo Ruotsin suomenkielisistä paikannimistä

text: Tämä artikkeli on luettelo suomenkielisistä paikannimistä Ruotsissa.


text: Historiallisesti Ruotsissa on ollut suomenkielistä väestöä Keski-Ruotsin metsäseuduilla, joissa asuneita suomalaisia on sanottu metsäsuomalaisiksi (ruots. "skogsfinnar") ja heidän asuttamiaan alueita kutsutaan edelleen suomalaismetsiksi (ruots. "finnskogen"). Lisäksi puhutaan suomalaismaista (ruots. "finnmarken"). Myös Norrbottenin läänissä Tornionjoen länsipuolisella alueella on perinteisesti ollut suomenkielistä väestöä. Heidän käyttämäänsä suomen kielen murretta sanotaan joskus meän kieleksi. Suurin osa nykyisistä ruotsinsuomalaisista on kuitenkin muuttanut Ruotsiin vasta toisen maailmansodan jälkeen.


text: Kotimaisten kielten tutkimuskeskuksella (Kotus) on nimiarkistossaan Ruotsia koskien yli 11 000 suomenkielistä paikannimeä Länsipohjasta (kuuluu Norrbottenin lääniin), ja Värmlannin metsäsuomalaisalueilta löytyy 3 500 paikannimeä. Ruotsissa toimiva Institutet för språk och folkminnen (merkitys "Kielen ja kansanperinteen tutkimuslaitos") on myös koonnut suomenkielisiä paikannimiä.


text: Suomen- tai meänkieliset ja saamenkieliset paikannimet pitäisi Ruotsin hallituksen mielestä saada näkyville muun muassa tienviittojen avulla. Hankkeeseen on myönnetty rahallista avustusta. Kielen ja kansanperinteen tutkimuslaitos on ehdottanut paikannimien merkitsemistä tienviittoihin meänkielellä, mutta Ruotsin liikennevirasto ei pidä esitystä ongelmattomana.


text: Seuraavilla Norrbottenin läänin kunnilla on suomenkielinen nimi:Myös Bodenia on joskus kutsuttu suomenkielisellä nimellä "Puuti".


text:
Seuraavista kartoista näkyy, missä päin Ruotsia sijaitsee paikannimiä, joissa on tietynlainen suomenkielinen loppuosa. Kartat kuvaavat sanoihin "joki", "järvi", "oja" ja "vaara" päättyvien paikannimien sijaintia.
Seuraavassa on lueteltu kunnittain suomenkielisiä paikannimiä läänin kunnissa.
Värmlannin läänissä Torsbyn kunnassa sijaitseva Lekvattnet oli vuoteen 1821 nimeltään "Lautasalmi". Samassa kunnassa sijaitseva "Ritamäki" oli viimeinen paikka, jossa metsäsuomalaisia asui.


text: Orsan suomalaismetsä kuuluu osin Taalainmaan ja osin Hälsinglandin maakuntaan. Nykyisin alue sijaitsee Ljusdalin kunnassa. Suomenkielisiä paikannimiä ovat esimerkiksi:


text: Eräistä kaupungeista käytetään suomenkielisiä sovinnaisnimiä:


text: Näiden lisäksi Skellefteåta on joskus saatettu kutsua suomeksi nimellä "Heletti" ja Bodenia nimellä "Puuti".


text: Näiden paikkakuntien ohella monilla Ruotsin maakunnilla on ollut tai on edelleen suomenkielisiä sovinnaisnimiä. Osa niistä on sittemmin jäänyt pois käytöstä, mutta osaa käytetään vieläkin. Käytöstä jääneiden sovinnaisnimien sijaan käytetään nykyään maakuntien ruotsinkielisiä nimiä. Osa Ruotsin lääneistä on nimetty maakuntien mukaan, jolloin myös läänin nimessä on käytetty sovinnaisnimeä.


text: Käytössä olevia sovinnaisnimiä ovat:


text: Käytöstä poistuneita maakuntien sovinnaisnimiä puolestaan ovat:


text: Blekingellä, Härjedalenilla ja Medelpadilla ei ole tällaisia sovinnaisnimiä ollutkaan.


title: Timanin selänne

text: Timanin selänne (myös "Timaninvuoret" tai "Timanvuoret", ) on Petšoran ja Mezenin sekä Petšoran ja Vytšegdan välinen vedenjakajaylänkö Komin tasavallassa, Nenetsiassa ja Arkangelin alueella Pohjois-Venäjällä Koillis-Euroopassa.


title: Timanin selänne

text: Timanin selänne ulottuu Komin kaakkoisosasta Jäämeren rannikolle Tšošanlahden perukkaan. Timanin selänne on loivakaartoista harvoin kumpuilevaa, metsän ja soiden peittämää ylänköä. Selänne on noin 900 kilometriä pitkä ja sen leveys on noin 60–80 kilometriä. Selänteen korkein kohta on 471 metriä merenpinnan yläpuolella.


title: Timanin selänne

text: Timanin selänne on jäänne devoni- ja kivihiilikausilla poimuttuneen ja myöhemmin kvartäärisiin kulutusjätteisiin peittyneestä vuoristosta.


title: Neidonhiuspuu

text: Neidonhiuspuu eli ginkgo ("Ginkgo biloba") on paljassiemeninen puulaji ja luokan "Ginkgoopsida" ainoa elävä laji. Neidonhiuspuu on tunnettu elävänä fossiilina. Kivettyneiden kasvijäänteiden perusteella neidonhiuspuun tiedetään näyttäneen täsmälleen samalta jo kymmeniä miljoonia vuosia sitten. Neidonhiuspuiden ("Ginkgo") suvusta on kuvattu fossiileista useita esihistoriallisia lajeja jurakaudelta tertiäärikaudelle. Neidonhiuspuun jäljellä olevat luonnonkannat rajoittuvat todennäköisesti Zhejiangin maakunnan Xitianmu-vuorelle Itä-Kiinassa. Neidonhiuspuun uhanalaisuusluokka on erittäin uhanalainen lajin viljelyn runsaudesta huolimatta juuri luonnonpopulaation pienen koon vuoksi. Ennen eristyneiden luonnonkantojen löytymistä neidonhiuspuu tunnettiin vain viljeltynä puutarhoista. Puuta on kasvatettu Aasiassa varsinkin temppelien ja luostarien puutarhoissa vuosisatojen ajan.


title: Neidonhiuspuu

text: Neidonhiuspuu on suurikokoinen puu. Nuorella puulla on usein suora ja haarautumaton runko ja kartiomainen latvus. Vanhemmiten latvus muuttuu pyöreämmäksi ja epäsäännölliseksi. Sopivissa olosuhteissa neidonhiuspuu voi elää yli tuhatvuotiaaksi, kasvaa 30–40 metriä korkeaksi ja tulla rungon rinnankorkeusläpimitaltaan yli nelimetriseksi.


title: Neidonhiuspuu

text: Puu kasvattaa varsinkin vanhemmiten rungostaan ja suurista oksista alaspäin suuntautuneita epäsäännöllisiä pahkoja, jotka saattavat olla yli kaksi metriä pitkiä. Osuessaan maahan pahkat saattavat kasvattaa juuria ja tuottaa lehteviä versoja. Puun kaarna on harmaanruskeaa ja varsinkin vanhemmilla puilla pitkittäin uurteista.


title: Neidonhiuspuu

text: Neidonhiuspuun versot ovat erikoistuneet pitkäversoiksi ja lyhytversoiksi. Pitkäversot eli pitkähaarat kasvavat suhteellisen nopeasti ja haarautuvat uusiksi versoiksi. Lyhytversot eli lyhythaarat kehittyvät silmuina pitkäversojen lehtihankoihin. Ne kasvavat hitaasti ja kasvattavat vain muutaman lehden vuosittain. Lyhytversot voivat joskus kehittyä pitkäversoiksi, kun taas pitkäversojen kasvu saattaa hidastua lyhytverson kasvutapaa muistuttavaksi. Puun talvehtivat silmut ovat puikeita ja väriltään keltaruskeita.


title: Neidonhiuspuu

text: Lehdet ovat viuhkamaiset ja suonitukseltaan halkihaaraiset. Lyhytversoissa ja pitkäversojen tyviosissa kasvavat lehdet ovat yleensä aaltoilevan ehytlaitaisia tai heikosti kaksiliuskaisia. Pitkäversojen kärkiosien lehdet ovat yleensä syvän loven jakamina selvästi kaksiliuskaisia. Lehdet ovat 2–10 senttimetriä pitkiä ja 2–12 senttimetriä leveitä. Ilmaraot sijaitsevat lehtien alapinnoilla. Neidonhiuspuu on kesävihanta ja talvehtii lehdettömänä. Lehtien syysväritys on kirkkaan keltainen.


title: Neidonhiuspuu

text: Neidonhiuspuu on kaksikotinen, joten hedelehdet ja emilehdet muodostuvat eri puuyksilöihin. Hedeyksilöiden hedelehdet muodostavat norkkomaisia kierteisiä käpyjä, jotka kehittyvät lyhytversojen lehtihankoihin. Paljaat siemenaiheet kehittyvät kaksittain lyhytversojen lehtihangoissa kasvavien pitkävartisten emilehtien kärkiin. Neidonhiuspuu on tuulipölytteinen. Pölytys tapahtuu maalis-huhtikuussa.


title: Neidonhiuspuu

text: Siemenet ovat soikeita, 2,3–2,7 senttimetriä pitkiä ja 1,9–2,3 senttimetriä leveitä. Ne kehittyvät yhden kasvukauden aikana ja ovat kypsiä syys-lokakuussa. Siementä ympäröi paksu siemenkuori. Siemenkuoren uloin kerros on mehevä ja siemenet siten muistuttavat monien koppisiemenisten hedelmiä. Kuoren sisempi kerros on kova. Siemenkuoren ulkopinta on vahapintainen ja väriltään keltainen. Siemenkuori on voimakastuoksuinen varsinkin siementen pudottua maahan. Hajua pidetään yleensä epämiellyttävänä ja tämän vuoksi siemeniä tuottavia emipuita usein vältetään käyttämästä puistopuina.


title: Neidonhiuspuu

text: Neidonhiuspuun uskotaan olevan kotoperäinen kaakkoisessa Kiinassa, mutta ei ole varmaa onko aidosti luonnonvaraisia kantoja jäljellä enää ollenkaan. Ainoa tunnettu usein luonnonvaraisena pidetty kanta kasvaa Zhejiangin maakunnan Xitianmuvuorella. Alueella on ollut runsaasti ihmisasutusta jo yli tuhannen vuoden ajan, ja neidonhiuspuut saattavat olla istutusperäisiä.


title: Neidonhiuspuu

text:
Neidonhiuspuu kasvaa luonnossa yleensä joenrannoilla ja rinteillä. Puuta kasvaa myös harvakseltaan lehtipuuvaltaisissa sekametsissä. Se viihtyy happamilla, hyvin vettä läpäisevillä lössimailla.
Neidonhiuspuuta kasvatetaan koristepuuna lähes kaikkialla lauhkeilla ja subtrooppisilla ilmastoalueilla. Sen ajatellaan soveltuvan hyvin puistojen tai kadunvarsien istutuspuuksi, koska se kestää hyvin ilmansaasteita, suolaisuutta ja tuholaisia. Lajia on kasvatettu laajasti varsinkin Itä-Aasiassa satoja vuosia ja etenkin buddhalaisten temppeleiden puutarhoissa on usein erittäin vanhoja yksilöitä. Laji on hyvin suosittu myös subtrooppisten ja lauhkeiden alueiden kasvitieteellisissä puutarhoissa. Lontoon Kew Gardensissa sijaitsee Euroopan vanhin ja suurin neidonhiuspuu. Niinkin pohjoisessa kuin Helsingin yliopiston kasvitieteellisessä puutarhassa on useita neidonhiuspuita. Siellä suurin ulkona ilman talvisuojausta kasvava puu on viitisen metriä korkea. Koska neidonhiuspuu kestää suhteellisen hyvin leikkaamista, sitä kasvatetaan paljon bonsaina.


title: Neidonhiuspuu

text: Neidonhiuspuun siemeniä syödään Kiinassa paistettuina, paahdettuina ja keitettyinä varsinkin pääskysenpesäkeiton kera. Japanissa siemenistä tehdään "chawanmushi"-nimistä kastiketta. Ruoaksi valmistettavista siemenistä tavallisesti poistetaan siemenkuoren pehmeä uloin kerros, jonka jälkeen niitä höyrytetään, kunnes sisempi kova siemenkuoren osa aukeaa. Tämän jälkeen siemenen ydin voidaan valmistaa ja tarjoilla halutulla tavalla. Siemeniä pidetään hyvänä niasiinin eli B-vitamiinin, proteiinin ja tärkkelyksen lähteenä.


title: Neidonhiuspuu

text: Neidonhiuspuu on Kiinan perinteisessä lääkinnässä runsaasti käytetty lääkekasvi. Lajin puuainesta on käytetty varsinkin huonekalujen, keittiövälineiden ja pelivälineiden, kuten go-lautojen valmistuksessa. Puun kaarnasta on saatu nahan parkitsemiseen käytettäviä tanniineja ja useista puun osista on tehty hyönteismyrkkyä.


title: Neidonhiuspuu

text: Neidonhiuspuuta on kauan arvostettu itäisessä Aasiassa. Nykyisin se on usean Japanin prefektuurin nimikkopuu, ja sen lehti on Tokion prefektuurin tunnus.


title: Neidonhiuspuu

text: Neidonhiuspuuta on arvostettu sekä buddhalaisuudessa että kungfutselaisuudessa. Tämän vuoksi lajia on istutettu laajalti varsinkin temppelien ja luostarien läheisyyteen itäisessä Aasiassa.


title: Neidonhiuspuu

text: Johann Wolfgang von Goethe kirjoitti 1815 neidonhiuspuun lehdestä runon "Ginkgo Biloba". Hän kirjoitti sen silloiselle rakastetulleen Marianne von Willemerille ja kaksijakoinen lehti symboloi heidän ystävyyttään.


title: Vuojola

text: Vuojola, Vuojonmaa ja Vuojanmaa ovat Gotlannin saaren vanhoja suomalaisia nimiä, jotka esiintyvät muun muassa kansanrunoissa. Vanhojen ruotsinkielisten asiakirjojen käännöksissä Gotlanti on käännetty suomeksi Vuojolaksi ja gotlantilaiset vuojolaisiksi. Virossa Gotlanti tunnetaan samankaltaisilla nimillä Oju-maa tai Oja-maa. Gotlannista tuotua vuolukiveä on nimitetty "vuojonkiveksi".


title: Vuojola

text: Vuojolasta puhutaan usein kalevalaisissa runoissa, mutta tällöin on monissa tapauksissa kyseenalaista, tarkoittaako Vuojola Gotlantia. Sanan vanha merkitys vaikuttaa pääosin unohtuneen kansanrunouden keruuseen mennessä. Vuojolaa käytetään runoissa melko vapaasti eri vieraiden paikkojen nimien, kuten Pohjolan, toisintonimenä. Vuojolaisella tarkoitettiin toisinaan lappalaista.


title: Jällivaaran kunta

text: Jällivaaran kunta () on Norrbottenin läänissä sijaitseva Ruotsin kunta. Maakuntajaossa se kuuluu Lappiin. Kunnan keskustaajama on Jällivaara.


title: Jällivaaran kunta

text: Kunnan maapinta-ala on 15 690,78 neliökilometriä (1.1.2016) ja asukasluku 18 123 henkeä (31.12.2015).


title: Jällivaaran kunta

text: Kunta sijaitsee satakunta kilometriä napapiiriltä pohjoiseen. Jällivaara on kaivoskunta, jossa louhitaan rautamalmia. Asukkaat ovat paljolti suomenkielisiä tai meänkielisiä. Siksi suomella ja meänkielellä tulee hyvin toimeen Jällivaarassa.


title: Jällivaaran kunta

text: Jällivaarassa pidetään maastohiihdon maailmancupin osakilpailu alkutalvesta.


title: Jällivaaran kunta

text: Jällivaara on esikoislestadiolaisuuden keskuspaikka. Siellä järjestetään vuosittain joulukokoukset, jotka kokoavat osanottajia Ruotsista, Suomesta, Norjasta, Pohjois-Amerikasta ja muualtakin. Puheet tulkataan suomeksi tai ruotsiksi (norjaksi), englanninkieliset kuulijat voivat seurata puheita simultaanitulkkauksen kautta. Jällivaaran joulukokouksia kuunnellaan Suomessa kymmenillä paikkakunnilla rukoushuoneissa ja yksityiskodeissa.


title: Jällivaaran kunta

text: Vuonna 2007 kunnassa oli 1,97 km² peltoa, joten saman ajankohdan maapinta-alaan vertaamalla saadaan peltojen osuudeksi 0,0 prosenttia kunnan maapinta-alasta.


title: Jällivaaran kunta

text: Jällivaaran pitäjä erotettiin vuonna 1742 Jokimukan pitäjästä. Pitäjästä tuli maalaiskunta vuoden 1862 kuntauudistuksessa. Maalaiskuntaan perustettiin vuonna 1908 kaksi toisiinsa rajoittunutta taajaväkistä yhdyskuntaa "Gällivare kyrkostad" ja "Malmberget". Ensimmäisen nimi lyhennettiin muotoon "Gällivare" (suom. "Jällivaara"), ja se lakkautettiin vuonna 1955. Malmberget (suom. "Malmivaara") lakkautettiin 1959. Kunta oli jo valmiiksi pinta-alaltaan hyvin suurin, joten sen rajoja ei muutettu vuosien 1952 ja 1971 kuntauudistuksissa.


title: Jällivaaran kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 449 Suomessa syntynyttä, mikä vastasi 2,4 prosenttia kunnan väestöstä.


title: Jällivaaran kunta

text: Vielä vanhempien vuoden 1984 lopun tietojen mukaan 4,0 prosenttia kunnan asukkaista oli ulkomailla syntyneitä. Tuolloin kunnassa asui 769 Suomessa syntynyttä, mikä vastasi 3,2 prosenttia kunnan väestöstä.


title: Jällivaaran kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 200 182 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 59 000 kruunua.


title: Jällivaaran kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Jällivaaran kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Jällivaaran kunta

text: Kunnassa on 6 taajamaa, joiden osuus kunnan väestöstä vuoden 2010 lopussa oli 85,3 prosenttia. Taajamien ulkopuolella asui tuolloin 2 700 asukasta. Seuraavassa on lueteltu kunnan alueella sijaitsevat taajamat väkilukuineen:


title: Jällivaaran kunta

text: Kunnan keskustaajama on lihavoitu.


title: Jällivaaran kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Jällivaaran kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Jällivaaran kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Jällivaaran kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Jällivaaran kunnanvaltuustossa vuodesta 1973 lähtien.


title: Jällivaaran kunta

text: Vuodesta 2016 alkaen kunta on jaettu seuraaviin piireihin:


title: Jällivaaran kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Jällivaaran kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Tikru

text: Tikru eli Tiikeri () on kuvitteellinen hahmo A. A. Milnen kirjoittamissa Nalle Puh -satukirjoissa ja Disneyn Nalle Puh-tarinoissa. Tikru on pehmolelutiikeri, joka voi pomppia hännässään olevalla vieterillä. Hän rakastaa pomppimista yli kaiken.


title: Tikru

text: Disney on myös käyttänyt hahmoa omissa Nalle Puh -piirroselokuvissaan ja niiden oheistuotteissa. Disney on myös tehnyt Tiikeristä kokoillan piirroselokuvan "Tiikerin oma elokuva" vuonna 2000.


title: Porsche

text: Porsche, virallisesti Dr. Ing. h.c. F. Porsche AG, on vuonna 1931 perustettu saksalainen autoja valmistava yhtiö, jonka pääomistajia ovat Porschen ja Piëchin suvut. Sen perusti Ferdinand Porsche, joka oli ensimmäisen Volkswagenin suunnitellut insinööri. Yhtiö sijaitsee Zuffenhausenissa, Stuttgartin kaupungin alueella.


title: Porsche

text: Porsche on vuosia tarjonnut konsultointipalveluita muille autovalmistajille. Niitä ovat käyttäneet muiden muassa Studebaker, SEAT, Daewoo ja Subaru.


title: Porsche

text: Porschen päämaja ja päätehdas sijaitsevat edelleen Stuttgartin Zuffenhausenissa, mutta Cayenne- ja Carrera GT -malleja varten on uusi tehdas Leipzigissä. Valmet Automotive Uudessakaupungissa valmisti suurimman osan Porschen Boxster- ja Cayman-malleista 2012 saakka.


title: Porsche

text: Ferdinand Porschen vuonna 1931 perustama yhtiö "Dr. ing. h. c. F. Porsche GmbH" tarjosi moottoriajoneuvojen kehitystyötä, eikä alkuaan valmistanut autoja omalla nimellään.. Uuden yrityksen ensimmäisiä tehtäviä oli Saksan hallituksen tilauksesta suunnitella kansanauto Volkswagen.


title: Porsche

text: Ensimmäinen Porsche, kilpa-auto Porsche 64, esiteltiin vuonna 1939. Se käytti kansanauto Volkswagen Kuplan osia. Siinä oli nelisylinterinen bokserimoottori ja se ylsi sadankuudenkymmenen kilometrin tuntinopeuteen. Autoa valmistettiin kolme kappaletta.


title: Porsche

text: Toisen maailmansodan aikana Porsche osallistui aktiivisesti Saksan sotateollisuuteen, ja sillä oli merkittävä rooli muun muassa Tiger- ja Elefant-panssarivaunujen kehityksessä.


title: Porsche

text: Ferdinand Porschen poika, Ferry Porsche, päätti rakentaa oman auton, sillä hän ei löytänyt sopivaa ostettavaksi. Ensimmäiset mallit, 356, rakennettiin Gmündissä, Itävallassa. Prototyypit esiteltiin Saksan myyjille, ja kun ennakkotilaukset saapuivat, valmistus alkoi. Porsche antoi Reutter-yhtiön, joka oli tehnyt yhteistyötä Porschen kanssa myös ”kansanauton” prototyyppien kanssa, valmistaa 356-mallin teräsrungon. Porsche 356 hyväksyttiin tieliikennekäyttöön vuonna 1948. Autossa käytettiin Volkswagen Kuplan osia, kuten moottoria, vaihdelaatikkoa ja jousitusta. Auton myöhemmissä versioissa useat Volkswagen-osat korvattiin Porschen suunnittelemilla osilla. Viimeiset 356-mallit käyttivät Porschen suunnittelemia moottoreita. Korin suunnitteli Erwin Komenda, joka oli suunnitellut myös Kuplan korin. Porschen valmistamilla autoilla oli alusta asti ilmajäähdytteiset takamoottorit, jotka olivat harvinaisia muilla valmistajilla.


title: Porsche

text: Muutama vuosi sen jälkeen, Stuttgartissa tammikuun 30. päivä vuonna 1951, Ferdinand Porsche kuoli.


title: Porsche

text: Vuonna 1964, saavutettuaan menestystä moottoriurheilussa Porsche 550 Spyder -mallilla, yhtiö aloitti Porsche 911:n, uuden ilmajäähdytteisen, takamoottorisen urheiluauton, tosin tällä kertaa 6-sylinterisellä bokserilla varustetun, tuotannon. Muotoiluryhmää johti Ferry Porschen vanhin poika, Ferdinand Alexander Porsche (F. A.), mikä aiheutti ristiriitoja Porsche-mallien muotoilua siihen asti johtaneen Erwin Komendan kanssa. Korinvalmistus annettiin osittain jo 356:n aikaan alihankkijana toimineen Reutter Karosserien käsin. Myöhemmin Porsche osti koritehtaan itselleen tuotantolinjaksi, ja aiemmasta Reutterista tuli istuinvalmistaja, joka nykyisin tunnetaan Keiper-Recarona.


title: Porsche

text: Porschen suunnitteluryhmät antoivat projekteille koodinumeron (kuten 356, 550), mutta 911:lle kaavailtu 901 olisi rikkonut Peugeot’n oikeuksia kaikkiin 'x0x'-nimiin (901, 207, tms.), joten se muutettiin 911:ksi. 911-mallista oli tullut Porschen menestynein malli, niin radalla, ralleissa, kuin myyntiluvuissakin. Enemmän kuin mikään muu malli, on 911 auttanut Porschen brändiä eteenpäin. Sen valmistus on jatkunut tähän päivään asti; nykyinen malli jakaa kuitenkin vain konseptin takamoottorisesta, kuusisylinterisestä coupésta, ja muotoilun perustan.


title: Porsche

text: Samalla 911:n korilla valmistettiin vuosina 1965 - 1969 edullisempaa ja samalla pienempimoottoottorista 912 -mallia, jonka tekniikka oli peräisin väistyvästä 356 -mallista.


title: Porsche

text: Vuonna 1972 Porschen yhtiömuoto muutettiin kommandiittiyhtiöstä osakeyhtiöksi (Aktiengesellschaft). Tuolloin Porschen suvun jäsenet luopuivat operatiivisista tehtävistä yhtiön johdossa ja siirtyivät hallintoneuvoston (Aufsichtsrat) jäseniksi.


title: Porsche

text: Porsche AG:n ensimmäinen toimitusjohtaja oli Ernst Fuhrmann, joka oli aiemmin työskennellyt Porschen moottorikehityksessä. Fuhrmann oli vastannut 356 Carrera-mallien nk. Fuhrmann-moottorin kehityksestä, jossa oli neljä OHC-nokka-akselia toisin kuin Volkswagen-moottoreissa. Hän suunnitteli 911:n lakkauttamista 1970-luvulla ja sen korvaamista V8-etumoottorisella 928:lla. Tämä ei kuitenkaan toteutunut. Fuhrmannin tilalle toimitusjohtajaksi tuli 1980-luvun alussa Peter W. Schutz ja hänen seuraajaksi vuonna 1988 Arno Bohn.


title: Porsche

text: Vuonna 1989 julkistettiin 911-mallisarjan uusi sukupolvi. Se käytti sarjanumeroa 964.


title: Porsche

text: Vuonna 1990 Porsche teki yhteistyösopimuksen Toyotan kanssa saadakseen tietoa japanilaisista valmistusmenetelmistä. Nykyisin Toyota avustaa Porschea hybridiautojen teknologiassa, kuten Cayennen ja Panameran hybridimallien kehityksessä.


title: Porsche

text: Bohn erotettiin lyhyen toimikauden jälkeen ja väliaikaiseksi toimitusjohtajaksi tuli Heinz Branitzki, joka hoiti tehtävää, kunnes vuonna 1993 Wendelin Wiedeking nimitettiin toimitusjohtajaksi. Tuohon aikaan Porschea pidettiin suurempien yritysten mahdollisena valtauskohteena. Pitkän toimikautensa aikana Wiedeking on kehittänyt Porschesta hyvin tehokkaan ja kannattavan yrityksen.


title: Porsche

text: Ferdinand Porschen lapsenlapsi, Ferdinand Piëch, oli Volkswagen Groupin toimitusjohtaja vuodesta 1993 vuoteen 2002. Nykyisin hän on Volkswagenin hallintoneuvoston puheenjohtaja. Hän omistaa 12,8 % Porschen äänivallasta ja hän on toiseksi suurin äänivallan haltija serkkunsa F. A. Porschen (13,6 %) jälkeen


title: Porsche

text: Porschen uusi tehdas Leipzigissa valmistui vuonna 2002, samana vuonna, kun Cayenne-malli tuotiin markkinoille. Vuonna 2004 alkoi 450-kilowattisen Carrera GT:n valmistus. Se on paitsi tehokkain, 450 000€:n hinnallaan myös kallein Porschen milloinkaan valmistama malli.


title: Porsche

text: Vuonna 2009 Porsche ajautui talousvaikeuksiin sen velkaannuttua pahasti yrittäessään vallata itseään huomattavasti suurempaa Volkswagen Groupia. Lopulta se kuitenkin itse siirtyi pitkien neuvottelujen jälkeen Volkswagen Groupin omistukseen.


title: Porsche

text: Porschen maahantuojana Suomessa toimi 1970-luvun loppupuolelle saakka Wihuri-yhtymän Volkswagen-osasto ja sittemmin helsinkiläinen Sports Car Center Oy. Porschet eivät kuuluneet säännölliseen tuontiohjelmaan, vaan niitä tuotiin maahan erikoistilauksesta yksittäiskappaleina. Esimerkiksi koko 1970-luvun aikana Suomessa ensirekisteröitiin 13 Porsche-autoa. Porschella ralleissa ja rata-ajoissa 1960- ja 1970-luvuilla kilpailleita suomalaisia olivat muiden muassa Antti Aarnio-Wihuri, Pauli Toivonen ja Leo Kinnunen.


title: Porsche

text: Toukokuussa 1961 Wihuri-yhtymä lahjoitti Liikkuvalle poliisille kaksi Porsche 1600 -autoa liikenteenvalvontaan. Autot herättivät aikanaan suurta huomiota, ja niistä otettiinkin kaikki julkisuushyöty irti. Saksassa Porsche oli jo tätä ennen ollut paljon käytetty poliisiauto. Kovassa käytössä autot kuluivat kuitenkin nopeasti ja kumpikin niistä poistettiin rekisteristä marraskuussa 1966. Autojen myöhemmät vaiheet ovat hämärän peitossa, mutta ne lienee romutettu pian rekisteristä poiston jälkeen.


title: Porsche

text: 911 on Porschen selkeästi tunnetuin malli. Porsche 991 on valmistajansa käyttämä tunnus seitsemännen sukupolven 911-mallista. Malli esiteltiin Frankfurtin autonäyttelyssä syyskuussa 2011 ja se korvasi mallia edeltäneen 997-sukupolven auton. Auton rakenne on kokonaan uusi. 991-mallin muotokieli pysyttelee edeltäjiensä tapaan uskollisena alkuperäiselle vuoden 1963 mallille.


title: Porsche

text: Selkeimmin 991 erottuu edeltäjästään 10 cm pidemmän akselivälin tuoman ryhdikkyyden kautta. Myös pituus on kasvanut mallista riippuen noin 7 cm. Suhteellisesti edempänä sijaitseva etuakseli on mahdollistanut paremman painonjakauman sekä kaarreajokäytöksen. Korkealujuusterästen, komposiittien ja alumiinien käyttö on mahdollistanut malliston keventämisen kautta linjan (mm. Carrera 1 380 kg ja Turbo PDK 1 605 kg).


title: Porsche

text: Mallisto on edellisen sukupolven tapaan varsin laaja ja monimuotoinen. Edettäessä Carrerasta ja Carrera S:stä eteenpäin, on asiakkaalla mahdollisuus valita suorituskykyisempiä malliversioita joko Gran Turismo- tai kilpa-automaisempina. Ensin mainittuja edustavat Turbot ja viimeksi mainittuja GT3-mallit. Tarjolla on ensimmäistä kertaa kolme eri korileveyttä. Peruskoria käyttävät muun muassa Carrera ja Carrera S, niin kutsuttua leveää koria käyttävät muun muassa Carrera 4, 4S, GTS ja 997-mallisarjasta poiketen nyt myös GT3. 991-mallisukupolvessa Turbon ja Turbo S:n kori on kaikkia edellä mainittuja malleja leveämpi.


title: Porsche

text: Alun perin vuonna 1996 esitelty Porsche Boxster on merkin malliston edullisin malli. Aiempien 986- ja 987-sukupolvien jälkeen on nyt tuotannossa kolmas, 981-tunnusta kantava mallisukupolvi. Se esiteltiin Geneven autonäyttelyssä 2012. Boxsterin muotoilussa on viitteita 991- ja 918-mallien muotokielestä. Moottorit ja vaihteistot uudistettiin mallistouudistuksen yhteydessä. Uusi rakenne on 40% vääntöjäykempi, raideleveys on kasvanut (edessä 40mm ja takana 18mm). Akseliväli on 60mm aiempaa pidempi. Näistä muutoksista huolimatta malli on 35 kg edeltäjäänsä kevyempi.


title: Porsche

text: Perusmallissa on 2.7L kuusisylinterinen bokserimoottori. Boxster S:n ja hieman tehokkaamman GTS:n voimanlähteet ovat vastaavasti 3.4-litraisia. Vaihteisto on 6-vaihteinen manuaali tai tilauksesta uudistettu 7-portainen PDK-kaksoiskytkinautomaatti. Valmistajan tyylille ominaisesti tarjolla on ajettavuuteen ja ajokokemukseen vaikuttavia lisävarusteita kuten PTV (Porsche Torque Vectoring) ja Sport Chrono -paketti. Valmistaja ilmoittaa uuden mallisukupolven olevan keskimäärin 15% edeltäjäänsä taloudellisempi.


title: Porsche

text: Porsche Cayman on Porsche Boxsterin coupe-korinen sisarmalli. Ensimmäisestä sukupolvesta (986) valmistettiin vain Boxsteria. 987-sukupolvesta alkaen (2005) on ollut tarjolla myös Cayman. Nykyinen 981-mallin Cayman esiteltiin vuonna 2012 Geneven autonäyttelyssä. Tuotanto alkoi keväällä 2013 vuosimallilla 2014. Moottorivaihtoehdot ja mallin keskeiset uudistukset ovat vastaavat kuin Boxsterissa.


title: Porsche

text: Uusi mallisukupolvi on saanut laajaa hyväksyntää kansainväliseltä autolehdistöltä ja sitä pidetäänkin ajodynamiikaltaan yhtenä parhaista urheiluautoista hintaluokasta riippumatta.


title: Porsche

text: "Porsche Panamera" on Porschen valmistama, neliovinen ja nelipaikkainen sedan, jonka esiteltiin Shanghain autonäyttelyssä huhtikuussa 2009. Se on etumoottorinen ja taka- tai nelivetoinen, voimanlähteenään muokattu versio Cayennen 4,8-litraisesta V8-moottorista joko turboahdettuna tai vapaastihengittävänä. Toukokuusta 2010 lähtien on saatavilla myös V6 -moottoriset Panamera ja Panamera 4 -mallit.


title: Porsche

text: Porschen pienempi katumaasturimalli Macan esiteltiin sekä Tokion että Los Angelesin autonäyttelyissä 2013. Nimi tulee indonesian kielestä ja tarkoittaa tiikeriä. Macan valmistetaan Leipzigissä, samassa tehtaassa suuremman Cayennen sekä Panameran kanssa. Ensimmäisenä Porsche-mallistona kautta historian, kaikki Macanit ovat varustettuja ahdetuilla moottoreilla. Moottorivalikoima käsittää yhden 4-sylinterisen rivimoottorin (ei Suomen tuontivalikoimassa) sekä kolme V6-moottoria, joista yksi on dieselkäyttöinen.


title: Porsche

text: Macan jakaa alustarakenteistaan yhden kolmanneksen Audi Q5:n kanssa. Akseliväli ja jousitusratkaisut ovat vastaavat kuin Audissa, mutta moottorit, vaihteisto, jousituksen asetukset, sisusta ja kori ovat vain Macania varten tehdyt. Se on myös hieman pitempi ja leveämpi (43 mm/36 mm) kuin Q5.


title: Porsche

text: Markkinoille talvella 2002 tullut malli on ensimmäinen Porschen valmistama SUV. Siinä on joko V6- tai V8-moottori. Alkuperäinen Cayenne on kehitetty yhteistyössä Volkswagenin kanssa ja se esiteltiin Pariisin autonäyttelyssä syksyllä 2002. Neljä vuotta alkuperäisen mallin esittelyn jälkeen, esiteltiin joulukuussa 2006 uudistettu Cayenne. Siinä sekä auton suorituskykyä että muotoilua oli viety urheilullisempaan suuntaan.


title: Porsche

text: Porsche 918 on vuonna 2014 esitelty hybrid-superauto. Auton kokonaisteho on 887 HV, joista V8 moottori tuottaa 608 HV ja sähkömoottori 279 HV.


title: Porsche

text: Porsche on ollut menestyksekäs monissa autourheilun alalajeissa; voittoja on kertynyt yli 28 000. Porsche on tällä hetkellä maailman suurin urheiluautovalmistaja. Vuonna 2006 Porsche valmisti 195 autoa useisiin kansainvälisiin kilpailuihin. Vuonna 2007 Porschen on oletettu rakentavan 275 kilpa-autoa.


title: Porsche

text: Moottoriurheilussa käytettyjä malleja:


title: Porsche

text: Talleja:


title: Porsche

text: Hitlerin pyynnöstä Porsche alkoi suunnitella traktoriversiota Volkswagen kuplasta, eräänlaista ”kansantraktoria” vuonna 1937. Ensimmäinen prototyyppi valmistui 1938 ja seuraavana vuonna Waldbröl Oberbergischeriin rakennettiin traktoritehdas. Sodan aikana toiminta siirrettiin Gemünd Kärnteniin. Vuodesta 1949 Allgaier Werke valmisti Porschen traktoreita lisenssillä vuoteen 1956, ja vuodesta 1956 Traktoreita valmistettiin yhteistyössä Mannesman-konsernin kokoonpanotehtaalla Friedrichshafenissa. Porsche myi traktorin tuotannon Renaultille vuonna 1961, Porsche-traktoreille ominaisia olivat ilmajäähdytteinen dieselmoottori, nestekytkin ja useimmista muista traktoreista poikkeava muotoilu.


title: Porsche

text: Suomessa Porsche-traktorien maahantuojana toimi Keskusosuusliike Hankkija, joka toi niitä maahan kaikkiaan runsaat 3 600 kappaletta. Porsche oli parhaimmillaan Suomen neljänneksi eniten myyty traktorimerkki 1950- ja 1960-lukujen vaihteessa. Vuodesta 1961 maahantuojana toimi Osuustukkukauppa Porsche-traktorien valmistuksen loppumiseen saakka.


title: Leijona (täsmennyssivu)

text: Leijona on eräs suuri kissaeläin. Sanalla voidaan viitata myös seuraaviin asioihin:


title: Surf

text: Surf tai surf rock on musiikkigenre, johon liittyy olennaisena osana 1950-luvun lopulla syntynyt kalifornialainen surffauskulttuuri. Surf-musiikki nousi suureen suosioon vuonna 1961, ja siitä muodostuikin eräs Yhdysvaltain suosituimmista tyylilajeista 1960-luvun ensimmäisellä puoliskolla. Perinteiselle surf-musiikille on tyypillistä lyhyt kesto, iloinen melodia ja rock and roll -rytmi. Myös jousikaiun () sekä tremolo-efektien käyttö on osa äänimaailmaa.


title: Surf

text: Surf-musiikin lähtölaukauksina on pidetty Dick Dalen singleä "Let's Go Trippin". Dale on ollut vaikutusvaltaisin surf-kitaristi, ja juuri häneen liitetään kitaran jousikaiku-soundi sekä surf-musiikissa usein kuullut torviriffit ja melodioiden itämaiset vivahteet. 1960-luvun tunnettuihin surf-yhtyeisiin kuuluivat myös The Ventures ja The Chantays. 1990-luvun keskivaiheilla surf-musiikki koki jonkinlaista uutta tulemista useiden uusien yhtyeiden muodossa.


title: Surf

text: Kuuluisimpia surf-kappaleita ovat muun muassa Dick Dalen esittämä "Misirlou", jota on käytetty esimerkiksi "Pulp Fiction" -elokuvassa, sekä Surfaris -yhtyeen kappale "Wipeout". The Chantaysin "Pipeline" ja The Venturesin "Walk, Don't Run" kuuluvat niin ikään tunnetuimpiin surf-kappaleisiin. Samoin 1960-luvun James Bond -elokuvien teeman alku muistuttaa surfia. Sen sijaan The Beach Boys -yhtyeen varhaisilla levyillä on hyvin vähän tekemistä varsinaisen surfin kanssa, vaikka yhtye usein liitetään surf-musiikkiin. The Beach Boys edusti ennemminkin surf pop -genreä.


title: Surf

text: Surf-musiikille sukua on Suomessa 1960-luvulla esitetty "rautalankamusiikki", mutta se otti runsaasti vaikutteita myös brittiläisestä instrumentaali-rockista ja suomalaisesta populaarimusiikista.


title: Lokit

text: Lokit (Laridae) on rantalintujen lahkoon kuuluva heimo, johon kuuluu 15 sukua. Varsinaisten lokkien (alaheimo Larinae) täysikasvuisten yksilöiden höyhenpeitettä hallitsevat tyypillisesti musta ja valkoinen väri sekä harmaan eri sävyt. Nuoret ja talvipukuiset linnut ovat hyvin erivärisiä, usein ruskeankirjavia.


title: Lokit

text: Saksinokat (suku "Rynchops") luettiin aiemmin erilliseen saksinokkien heimoon Rynchopidae, mutta nykyisin nekin kuuluvat lokkeihin. Myös tiiroja on toisinaan pidetty omana heimonaan.


title: Lokit

text: Lokit pesivät rannikoilla, sisävesillä ja soilla, yleensä suurissa yhdyskunnissa. Pesän ne tekevät maahan ja munivat lähes aina kolme munaa.Pesä on yksinkertainen kasveista rakennettu syvennys matalan kasvillisuuden joukossa.


title: Lokit

text: Varsinkin pesimäajan ulkopuolella lokit kerääntyvät usein monen lajin sekaparvina suojaisille vesistöille, järville, satamiin ja keinoaltaiden lähettyville yöpymään tai etsimään ravintoa. Väliä ruokailu- ja yöpymispaikoilla voi olla 40 kilometriä. Lokit lentävät ruokailu- ja yöpymispaikoille aamu- ja iltalennoilla korkealla jonoissa tai auramuodostelmassa.


title: Lokit

text: Pienikokoiset lokkilajit pyydystävät ravintonsa yleensä veden pinnalta, mutta voivat kastautua veteen saadakseen kalan kiinni. Kesällä ne voivat kokoontua isoina parvina saalistamaan korkealta ilmasta surviaissääskiä ja lentomuurahaisia. Suurikokoisemmat lajit syövät haaskoja, kalaa, jätteitä, lintujen poikasia ja -munia ja joskus myös aikuisia vesilintuja. Sekä pienet että suuret lajit kerääntyvät usein pelloille ja niityille syömään kastematoja.


title: Tiirat

text: Tiirat ("Sterninae") on rantalintujen ryhmä, johon kuuluvia lajeja elää kaikkialla maailmassa. Tiirat viettävät suuren osan elämästään merellä. Sukupuolet ovat ulkonäöltään samanlaiset.


title: Tiirat

text: Tiirat luokiteltiin aiemmin omaksi "Sternidae"-heimokseen, mutta nykyisin niiden katsotaan kuuluvan lokkien "Laridae"-heimoon yhtenä sen kolmesta alaheimosta.


title: Tiirat

text: Suomessa on tavattu yhdeksän tiiralajia:


title: SOS

text: SOS on kansainvälinen morseaakkosilla annettava hätämerkki. Se koostuu kolmesta lyhyestä, kolmesta pitkästä ja kolmesta lyhyestä merkistä (· · · – – – · · ·) eli Morsen aakkosin annetuista kirjaimista S, O ja S.


title: SOS

text: SOS voidaan antaa sähköttämällä, äänimerkinantolaitteilla, valolla, signaalilipuilla tai lippuviittomilla, jopa paukuttamalla laivan runkoa tai muuta kiinteää esinettä. SOS on yleismaailmallisesti pätevä hätämerkki.


title: SOS

text: Yleisen uskomuksen mukaan lyhenne SOS tulee sanoista "Save Our Souls" (Pelastakaa sielumme), joskus myos "Save Our Ship" (Pelastakaa laivamme) tai "Send Our Savior" (Lähettäkää pelastajamme). Todellisuudessa kirjainyhdistelmä SOS valittiin, koska se on tarpeeksi yksinkertainen kenen tahansa muistaa, lähettää ja tunnistaa ja se on helposti erottuva koodi Morsen aakkosilla ilmaistuna. Jopa täysin kokematon henkilö osaa lähettää tai tunnistaa SOS-merkin.


title: SOS

text: Toisen uskomuksen mukaan RMS "Titanic" olisi ollut ensimmäinen hädässä ollut laiva, joka olisi käyttänyt SOS-hätäkutsua. Todellisuudessa ensimmäinen SOS-hätäkutsu lähetettiin jo kolmea vuotta aiemmin.


title: SOS

text:
Alun perin lennätinliikenteessä käytetty hätämerkki oli CQD ("CQ" tarkoittaa "kutsu kaikille"), jota ehdotti Guglielmo Marconi ja joka hyväksyttiin vuonna 1904. Saksalaisesta SOS-merkistä tehtiin virallinen hätämerkki Berliinin konferensissa vuonna 1906.
Tällöin se korvasi CQD-merkin. SOS hyväksyttiin virallisesti vuonna 1908.


title: Jaavansarvikuono

text: Jaavansarvikuono ("Rhinoceros sondaicus") on sarvikuonoihin kuuluva äärimmäisen uhanalainen nisäkäslaji, jota nykyisin tavataan tiettävästi vain Jaavan saarella Kaakkois-Aasiassa.


title: Jaavansarvikuono

text: Jaavansarvikuonon nahka on harmaa ja useimpien sarvikuonojen tapaan karvaton. Sen pituus on 2–4 metriä, säkäkorkeus 1,5–1,7 metriä, ja sillä on kuonossaan yksi noin 25 sentin pituinen sarvi. Eläimen paino on 900–2 300 kiloa, joten se on sumatransarvikuonon jälkeen pienin sarvikuonolaji. Jaavansarvikuonot elävät 30-45-vuotiaksi. Sarvikuonon iho on löysä samaan tapaan kuin intiansarvikuonolla, minkä takia sillä näyttää olevan ihopanssari.


title: Jaavansarvikuono

text: Jaavansarvikuonojen elintavoista tiedetään hyvin vähän, sillä harvalukuista lajia on erittäin vaikea tutkia luonnossa. Naaras synnyttää yhden poikasen kolmen tai neljän vuoden välein. Kantoaika on 16 kuukautta. Naaras saavuttaa sukukypsyyden 5- tai 6-vuotiaana, uros vasta kymmenen vuoden iässä.


title: Jaavansarvikuono

text: Jaavansarvikuono on ilmeisesti maailman uhanalaisin suuri nisäkäs. Joidenkin tutkijoiden mielestä kanta on liian pieni voidakseen koskaan elpyä. Jaavansarvikuonoja esiintyy varmasti vain Ujung Kulonin kansallispuistossa Jaavan saarella Indonesiassa, missä sitä elää vielä 50–60 yksilöä. WWF:n mukaan viimeinen Cát Tiênin kansallispuistossa Vietnamissa elänyt sarvikuono kuoli salametsästäjän luoteihin huhtikuussa 2010. WWF syytti Vietnamin hallitusta huonosta suojelutyöstä. Samalla laji hävisi koko manner-Aasiasta.


title: Jaavansarvikuono

text: Bengalissa eli aiemmin tiettävästi omaksi alalajikseen luokiteltu jaavansarvikuonokanta, joka on jo hävinnyt. Koko maailmassa jaavansarvikuonoja on nykyisin arviolta noin 60 yksilöä. Eläintarhoissa on aiemmin ollut tiettävästi 22 jaavansarvikuonoa, mutta tällä hetkellä niitä ei luultavasti ole vankeudessa yhtään. Jaavansarvikuono elää tiheissä, vaikeakulkuisissa sademetsissä ja siksi on teoriassa mahdollista, että manner-Aasian Indokiinassa ja Thaimaassa voisi olla jäljellä vielä joitakin yksilöitä.


title: Kihut

text: Kihut ("Stercorariidae") on rantalintujen lahkoon kuuluva heimo. Heimon kaikki lajit kuuluvat sukuun "Stercorarius". Lajeja on luokittelusta riippuen 7–9, joista Suomessa on tavattu neljä. Kihut ovat keskikokoisia tai suuria lintuja, jotka viettävät suuren osan elämästään merellä.Kihut ovat sukua lokeille, kahlaajille, ruokeille ja saksinokille. Kolmessa pienemmässä lajissa, jotka kaikki pesivät ainoastaan holarktiksella, pesivillä aikuisilla on kaksi keskipyrstösulkaa ilmeisesti pidentynyt ja ainakin joillakin aikuisilla on valkoista alapuolella ja vaaleankeltaista kaulassa. Näitä piirteitä ei ole suuremmilla lajeilla, jotka elävät eteläisellä pallonpuoliskolla, lukuun ottamatta isokihua. Niinpä kihut jaetaan usein kahteen sukuun, joista vain pienet ovat suvussa "Stercorarius" ja suuremmat lajit on siirretty suvuksi "Catharacta". Genetiikan ja väiveiden perusteella lajin sukulaisuus ilmenee parhaiten sijoittamalla kaikki yhteen sukuun, Leveäpyrstökihujen ja isokihujen mitokondrio-DNA (periytyy äidiltä) on itse asiassa läheisempää sukua toisilleen kuin merikihuille tai pitkäpyrstökihuille tai eteläisen pallonpuoliskon lajeille. Siten risteytymisen on täytynyt olla merkittävä tekijä pohjoisen pallonpuoliskon kihujen monimuotoisuuden evoluutiossa.


title: Sumatransarvikuono

text: Sumatransarvikuono ("Dicerorhinus sumatrensis") on sarvikuonojen heimoon kuuluva äärimmäisen uhanalainen nisäkäslaji.


title: Sumatransarvikuono

text: Sumatransarvikuono on nykyisin elävistä sarvikuonolajeista pienikokoisin. Se painaa 600–800 kiloa ja on säkäkorkeudeltaan 0,9–1,5 metriä korkea. Se on myös ainoa aasialainen sarvikuono, jolla on yhden sarven sijasta kaksi sarvea. Sillä on myös enemmän karvoitusta kuin muilla sarvikuonoilla. Nuorella yksilöllä on tiheä ja punertavanruskea karvapeite, joka iän myötä harvenee ja tummuu. Laji on sarvikuonolajeista äänekkäin, sen on todettu tuottavan ainakin mylvintää, piipitystä ja hyminää.


title: Sumatransarvikuono

text: Sumatransarvikuono synnyttää yhden tai kaksi poikasta kolmen tai neljän vuoden välein, kantoajan kestettyä 17 kuukautta. Sukukypsyyden tämä sarvikuonolaji saavuttaa vasta 7–8 vuoden iässä. Se voi elää yli 30-vuotiaaksi.


title: Sumatransarvikuono

text: Sumatransarvikuonoja elää Sumatran, Borneon ja Malesian tiheissä metsissä pieninä hajanaisina populaatioina. Niistäkin Malaijan niemimaan populaatio on ehkä jo hävinnyt. Lajia on jäljellä arviolta enää noin 100 yksilöä, niistä n. 50 on Borneon alalajia. Burman (Myanmarin) pohjoisosissa elää mahdollisesti lisäksi tuntemattomia populaatioita. Koska populaatiot ovat pieniä ja hajallaan, niitä uhkaa salametsästyksen ja hakkuiden ohella myös sisäsiittoisuus.


title: Robert Holdstock

text: Robert Holdstock (2. elokuuta 1948 – 29. marraskuuta 2009) oli englantilainen fantasia- ja tieteiskirjailija. Holdstock aloitti kirjailijan uransa 1960-luvun lopulla Michael Moorcockin toimittamassa "New Worlds" -lehdessä. Holdstock työskenteli eläintutkijana, kunnes siirtyi täysipäiväiseksi kirjailijaksi vuonna 1975. Hänen läpimurtoteoksensa oli vuonna 1984 ilmestynyt romaani "Alkumetsä".


title: Robert Holdstock

text: Holdstockin varhaisiin teoksiin kuuluvat tieteiskirjat "Näkevä sokea" (1976), "Travellers" (1976) ja "When Time Wind Blows" (1981) sekä fantasiaromaani "Earthwind" (1977). "Berserker"-fantasiaseikkailusarjan Holdstock kirjoitti salanimellä Chris Carlsen. Vuosina 1983–1984 ilmestyi viisiosainen okkultistinen "Nighthunter"-trillerisarja, jossa hän käytti salanimeä Robert Faulcon. "Nighthunter"-sarjan henkilöhahmo Francoise Jeury esiintyy myös Holdstockin kauhuromaanissa "Necromancer" (1978) sekä teoksessa "Muinaisuuden kosketus" (1991). "Muinaisuuden kosketus" on parapsykologinen jännitysromaani, joka yhdistelee kauhu- fantasia- ja tieteiskirjallisuutta.


title: Robert Holdstock

text: Holdstockin tuotannosta tunnetaan parhaiten "Alkumetsä"-sarja ("Mythago Wood"). Se on myyttisluontoista tieteisfantasiaa, joka poikkeaa fantasiakirjallisuuden ”miekka ja magia” -tyyppisestä valtavirrasta.


title: Robert Holdstock

text: Holdstockin parhaat tieteisnovellit on julkaistu kokoelmassa "In the Valley of the Statues" (1982) ja fantasiatarinat osittain Alkumetsän maailmaan liittyvässä kokoelmassa "The Bone Forest" (1991).


title: Robert Holdstock

text: Holdstock kuoli 61-vuotiaana kolibakteeri-infektioon.Tietokirjat:


title: Robert Holdstock

text: Salanimillä kirjoitettuja:


title: Robert Holdstock

text: Nimellä Robert Black:


title: Robert Holdstock

text: Salanimellä Ken Blake:


title: Robert Holdstock

text:
Salanimellä Chris Carlsen:
Berserkkeri-sarja:


title: Robert Holdstock

text:
Salanimellä Robert Faulcon:
Night Hunter-sarja:


title: Robert Holdstock

text:
Salanimellä Richard Kirk:
Korppi-sarja:


title: Frans I (Ranska)

text: Frans I (12. syyskuuta 1494 – 31. heinäkuuta 1547) oli Ranskan kuningas vuosina 1515–1547. Frans I oli edellisen kuninkaan Ludvig XII:n serkku ja Orléansin herttuan Kaarlen poika. Hänet tunnetaan Ranskan renessanssikuninkaana: oppineena ja hienostuneena taiteiden suosijana ja kuninkaanvallan vahvistajana.


title: Frans I (Ranska)

text:
Frans sai houkuteltua Leonardo da Vincin muuttamaan Ranskaan, jonne täten päätyi da Vincin eräitä tärkeitä teoksia, kuten "Mona Lisa". "Pyhä ehtoollinen" kuitenkin jäi Milanoon, koska sen siirtäminen olisi vaatinut koko seinän purkamista ja kuljettamista Ranskaan. Frans I:n vaikutus Ranskan kulttuurin kehitykseen on huomattava.
Ulko- ja sotapolitiikan saralla Frans I oli vähemmän menestyksekäs. Hän tavoitteli turhaan Pyhän saksalais-roomalaisen keisarikunnan kruunua. Hän halusi palauttaa Ranskan vallan Italiassa ja valloitti Milanon vuonna 1515, mutta kärsi pahan tappion Pavian taistelussa joutuen Habsburgien vangiksi. Häntä pidettiin vankina Madridissa ja vapautettiin vasta huomattavien lunnaiden hinnalla. Frans I:n merkittävimpiin ulkopoliittisiin saavutuksiin kuului kontaktien luominen ottomaanien Turkkiin. Frans I:tä seurasi valtaistuimelle hänen poikansa Henrik II. Hän rakensi Loiren laaksoon renessanssityylisen metsästyslinnan "Chāteau de Chambordin", jonka upeiden kaksoiskierreportaiden uskotaan olevan Leonardo da Vincin suunnittelemat. Myös Fontainebleaun palatsi on Fransin rakennuttama.


title: Frans I (Ranska)

text: Frans ei ehtinyt nähdä Chambordin linnaa valmiina, sillä hän kuoli sydänkohtaukseen 1547. Linna valmistui vasta 12 vuotta myöhemmin. Tällöin Ranskan valtiontalous oli kääntynyt alamäkeen hovin tuhlailevan tyylin ja monien sotaretkien vuoksi. Lisäksi maata köyhdytti katolisten ja protestanttien välinen sisällissota. Keskusvalta kuitenkin voimistui edelleen ja Pariisista tuli uudelleen maan pääkaupunki sisällissodan päätyttyä.


title: Roy Buchanan

text: Roy Buchanan (23. syyskuuta 1939 Ozark, Arkansas, Yhdysvallat – 14. elokuuta 1988) oli yhdysvaltalainen kitaristi. Hän aloitti kitaransoiton yhdeksänvuotiaana saavuttaen vähitellen asiantuntijoiden keskuudessa maineen bluesin ”kitaristien kitaristina”. Buchanan kehitti persoonallisen, vahvasti Yhdysvaltain juurimusiikkityyleistä ammentavan soittotyylin. Erityisen merkillepantavaa on hänen kykynsä loihtia 1953-mallin Telecasteristaan mitä erilaisimpia ääniefektejä ilman minkään efektilaitteen apua.


title: Roy Buchanan

text: Buchanan kärsi alkoholi- ja huumeongelmista. Hän teki traagisesti itsemurhan pidätyssellissä.


title: Lennuk

text: Lennuk on virolaisessa Kalevipoeg-eepoksessa kuvattu lentävä laiva, jonka sankari Kalevipoeg rakentaa lentääkseen maailman loppuun. Nykyisessä viron kielessä lennuk tarkoittaa lentokonetta.


title: Karjalaisen II hallitus

text: Karjalaisen II hallitus oli Suomen tasavallan 53. hallitus, jonka muodostivat 1970 vaalien jälkeen aluksi Keskusta, SDP, RKP, LKP ja SKDL. SKDL erosi hallituksesta keväällä 1971, ja sen kolme ministerinpaikkaa menivät SDP:lle. Hallitus toimi 472 hallituspäivää 15. heinäkuuta 1970 – 29. lokakuuta 1971.


title: Karjalaisen II hallitus

text: Vuosina 1968–1970 istuneessa Mauno Koiviston hallituksessa mukana olleet niin sanotut kansanrintamapuolueet olivat kärsineet ankarat tappiot kevään 1970 eduskuntavaaleissa, ja erityisesti Keskustapuolueen kentällä ilmeni vahvoja haluja puolueen jäämisestä oppositioon. Uusi poliittinen hallitus saatiin kokoon vasta lähes neljä kuukautta vaalien jälkeen, johon mennessä Postipankin pääjohtajan Teuvo Auran johtama virkamieshallitus oli ehtinyt istua kaksi kuukautta. Vaikka Koiviston hallituksen ulkoministerin Ahti Karjalaisen kokoamaan uuteen hallitukseen osallistuivat eduskuntavaaleissa hävinneet puolueet, sillä oli eduskunnassa vankka 142 kansanedustajan enemmistö.


title: Karjalaisen II hallitus

text: Karjalaisen hallituksen erityisenä ongelmana oli tulopolitiikka, josta ei tuntunut löytyvän sovintoa. Presidentti Urho Kekkonen puuttui tällöin peliin omalla välitysehdotuksellaan, niin sanotulla UKK-sopimuksella. Sopimuksen vastustajiin kuului hallituksessa mukana olleen kommunistien vähemmistö, joka hallituspuolueen normaalista käyttäytymisestä poiketen äänesti hallituksen esitystä vastaan. Tämä samanaikainen hallituksessa oleminen ja oppositiopolitiikan harjoittaminen heijasteli SKP:n sisäistä tilaa. Puolueen oppositioryhmästä alettiin näihin aikoihin käyttää nimitystä "taistolaiset" johtohahmonsa kansanedustaja Taisto Sinisalon mukaan. Keväällä 1971 SKDL lähti hallituksesta niin sanotun korppusodan jälkeen puolueen kieltäydyttyä hyväksymästä eräiden elintarvikkeiden hintojen korotuksia.


title: Karjalaisen II hallitus

text: Vuonna 1971 Suomeenkin levinnyt kansainvälinen lama johti syvempiin taloudellisiin ongelmiin. Hallitus joutui nostamaan korkokantaa ja korottamaan tuontitavaroiden verotusta. Kestokulutushyödykkeille, kuten autoille, kodinkoneille ja viihde-elektroniikalle, määrättiin alijäämäisen maksutaseen korjaamiseksi 15 prosentin lisävero eli ns. pistevero, joka oli voimassa vuoden 1971 loppuun saakka. Nämä elvytysyritykset MTK:n hinnankorotusvaatimusten ohella johtivat SDP:n ja keskustapuolueen välien kiristymiseen. Kun presidentti katsoi hallitusyhteistyön olevan umpikujassa, hän ilmoitti hajottavansa eduskunnan. Tämän jälkeen perustettiin Auran virkamieshallitus (Auran II hallitus), joka toimi 1972 vaaleihin asti.


title: Karjalaisen II hallitus

text: Elokuussa 1971 Nuoren Keskustan Liiton silloinen puheenjohtaja Risto Volanen ehdotti, että Keskustapuolue valitsisi pääministeri Ahti Karjalaisen ehdokkaakseen seuraavaan presidentinvaaliin. Taustalla oli oletus, että Urho Kekkonen ei jatkaisi presidentinvirassa vuoden 1974 jälkeen, kuten hän oli vuoden 1968 vaalikampanjassaan uhannut. Tämä oli vakava taktinen virhe, joka viilensi huomattavasti Kekkosen suhdetta Karjalaiseen. Kekkonen tiesi Karjalaisen valmistautuvan tasavallan presidentin virkaan, mutta pidettiin kirjoittamattoman säännön rikkomisena, että presidenttiehdokkaista puhuttiin nimillä ennen kuin Kekkonen olisi avannut keskustelun varmistamalla luopumisensa. SDP:n puoluesihteeri Kalevi Sorsa nousi Kekkosen avustajien joukossa Karjalaisen ohi tuomittuaan keskustanuorten avauksen "monin tavoin epäkorrektina".


title: Karjalaisen II hallitus

text: Karjalaisen hallituksessa tapahtui kevään 1971 aikana neljä ministerinvaihdosta. SKDL:n vedettyä ministerinsä hallituksesta heidän tilalleen nimitettiin uudet sosialidemokraattiset ministerit. Oikeusministeri Erkki Tuomisen tilalle tuli kansanedustaja, Suomen Ammattiliittojen Keskusjärjestön (SAK) kolmas puheenjohtaja Mikko Laaksonen, liikenneministeri Veikko Saarron tilalle toinen kauppa- ja teollisuusministeri Kalervo Haapasalo ja sosiaaliministeri Anna-Liisa Tiekson tilalle Alkon varapääjohtaja Pekka Kuusi. Haapasalon tilalle toiseksi kauppa- ja teollisuusministeriksi tuli OTK:n varapääjohtaja Olavi Salonen. Sisäministeri Artturi Jämsén siirtyi toukokuussa 1971 Keski-Suomen läänin maaherraksi, ja hänen tilalleen nimitettiin kansanedustaja, Keskustan eduskuntaryhmän puheenjohtaja Eino Uusitalo. Oikeusministeri Mikko Laaksonen siirtyi lokakuun alussa 1971 verohallituksen pääjohtajaksi, ja hänen tilalleen tuli sosiaaliministeriön hallitusneuvos Jacob Söderman.


title: Taalainmaanhevonen

text: Taalainmaanhevonen () on puusta veistetty, useimmiten punaiseksi maalattu hevonen, jonka pintaan on maalattu koristekuvioita. Hevonen on alun perin lähtöisin Ruotsin Taalainmaalta, Moran kunnasta. Pienimmät hevoset ovat kooltaan muutaman senttimetrin. Maailman suurin taalainmaanhevonen on 13 metriä korkea ja se sijaitsee Avestassa Ruotsissa.


title: Taalainmaanhevonen

text: Puuhevosia on valmistettu Taalainmaalla 1700-luvulta alkaen. Aluksi ne olivat joko huonekaluteollisuuden sivutuotteita tai lasten leikkikaluja. Nykyinen muoto vakiintui 1800-luvun lopulla. New Yorkin maailmannäyttelyssä 1939 Ruotsia edusti taalainmaanhevonen, ja siitä lähtien sitä on käytetty usein Ruotsin symbolina. Taalainmaanhevonen on nykyään suosituimpia Ruotsista hankittavia matkamuistoja.


title: Robert Fripp

text: Robert Fripp (s. 16. toukokuuta 1946 Dorset, Englanti) on kitaristi ja säveltäjä, joka on parhaiten tunnettu King Crimson -yhtyeen perustajana ja ainoana pysyvänä jäsenenä. Yli viisikymmentä vuotta kestäneen uransa aikana hän on luonut monentyylistä musiikkia ja osallistunut useisiin muiden levytysprojekteihin.


title: Robert Fripp

text: Frippin musiikillinen ura alkoi vuonna 1967, kun hän perusti yhtyeen basisti Peter Gilesin ja rumpali Michael Gilesin kanssa. Vaikkei Giles, Giles and Fripp menestynyt konserteissa, onnistui se silti julkaisemaan kaksi singleä sekä LP-levyn "The Cheerful Insanity of Giles, Giles and Fripp". Myöhemmin yhtyeen tuotannosta julkaistiin kokoelma nimellä "The Brondesbury Tapes".


title: Robert Fripp

text: Yhtyeen hajottua Fripp ja rumpali Michael Giles alkoivat suunnittella King Crimsonin perustamista vuonna 1968 yhdessä Greg Laken, Peter Sinfieldin ja Ian McDonaldin kanssa. LP-levy "In the Court of Crimson King", julkaistiin loppuvuodesta 1969. Yhtye hajosi pian tämän jälkeen, mutta King Crimson syntyi vuosien kuluessa uudelleen useita kertoja – koostuen aina eri soittajista. Fripp on King Crimsonin ainoa alkuperäinen ja vakituinen jäsen.


title: Robert Fripp

text: King Crimsonin ollessa hyllyllä Frippillä on ollut useita sivuprojekteja. Yhteistyössä Brian Enon kanssa hän äänitti levyt "No Pussyfooting" vuonna 1973 ja "Evening Star" vuonna 1975. Näillä levyillä oli useita musiikkiteknisiä kokeiluja, kuten nauhakaiku, jolla oli oleva keskeinen osa Frippin myöhemmissä töissä. Laitteisto leimautui niin voimakkaasti Frippiin että sen tuottamia ääniä ruvettiin kutsumaan "Frippertronicsiksi".


title: Robert Fripp

text: Fripp vietti osan 1970-luvun lopusta poissa musiikkiteollisuudesta. Tuona aikana hän perehtyi Gurdjieffin opetuksiin, jotka tulisivat myöhemmin vaikuttamaan hänen työhönsä Guitar Craftilla. Vuonna 1976 hän palasi musiikkityön pariin studiokitaristiksi Peter Gabrielin samannimiselle levylle, joka julkaistiin seuraavana vuonna. Fripp osallistui levyn promootiokiertueeseen, mutta pysyi sivussa. Hänet esiteltiin yleisölle "Dusty Rhodesina".


title: Robert Fripp

text: Vuonna 1977, kolme vuotta King Crimsonin John Wettonin aikaisen inkarnaation jälkeen, Fripp sai puhelinsoiton Brian Enolta, joka osallistui David Bowien "Heroes"-levyn tekemiseen. Fripp tuli mukaan, mistä alkoi sarja yhteistyöhankkeita eri muusikoiden kanssa. Kohta Fripp oli mukana Peter Gabrielin toisella studioalbumilla ja teki yhteistyötä Daryl Hallin kanssa "Sacred Songs" -levyllä. Tänä aikana Fripp alkoi tehdä soolomateriaalia, jonka tekemiseen osallistui monia muusikoita, kuten Eno, Gabriel ja Hallin, mutta myös Peter Hammill, Jerry Marotta, Phil Collins, Tony Levin ja Terre Roche. Tämä materiaali muodosti lopulta hänen ensimmäisen soololevynsä, "Exposure" (1979), jota seurasi "Frippertronics"-kiertue samana vuonna. New Yorkissa Fripp osallistui Blondien ja Talking Headsin levyihin ja konsertteihin ja tuotti The Rochesin ensimmäisen levyn.


title: Robert Fripp

text: Frippin yhteistyö Buster Jonesin, Paul Duskin ja David Byrnen kanssa tuotti "God Save the Queen/Under Heavy Manners" -levyn 1980. Samana vuonna hän kokosi "second-division touring new wave instrumental dance bandiksi" eli "toisen divisioonan kiertäväksi uuden aallon instrumenttitanssiyhtyeeksi" kutsumansa yhtyeen, jonka nimeksi tuli League of Gentlemen. Jäsenet olivat Sara Lee, Barry Andrews ja Johnny Toobad.


title: Robert Fripp

text: 1981 King Crimson kokoontui uudelleen. Frippin lisäksi entisistä jäsenistä oli mukana rumpali Bill Bruford, kun taas uusia olivat amerikkalaiset Adrian Belew ja Tony Levin. Joukko esiintyi ensin nimellä "Discipline", mutta Fripp huomasi että yhtyeen jäsenet pitivät "King Crimsonia" parempana vaihtoehtona. Kolmen julkaistun levyn jälkeen kokoonpano hajosi vuonna 1984 ja The League of Gentlemen pian sen jälkeen.


title: Robert Fripp

text: Samaan aikaan Fripp teki kaksi levyä vanhan ystävänsä, The Policen Andy Summersin kanssa. Fripp ja Summers soittivat "I Advance Masked" -levyllä kaikki instrumentit. "Bewitched" oli enemmän Summersin projekti. Hän tuotti kyseisen levyn ja teki sillä yhteistyötä muidenkin kuin Frippin kanssa.


title: Robert Fripp

text: Frippille tarjottiin opetuspaikkaa American Society for Continuous Eductionista (ACSE) Claymont Courtista, Länsi-Virginiasta 1984. Hän oli ollut tekemisissä ASCE:n kanssa vuodesta 1978, loppujen lopuksi sen hallituksessa, ja oli pitkään harkinnut kitaransoiton opettamista. Hänen kurssinsa, Guitar Craft, oli alkanut 1985, yksi tuotoksista oli performanssiyhtye The League of Crafty Guitarists, joka on julkaissut useita levyjä. 1986 hän julkaisi ensimmäisen kahdesta vaimonsa,Toyah Willcoxin kanssa yhteistyössä tehdystä levystä.


title: Robert Fripp

text: Fripp palasi äänittämään soolona vuonna 1994 käyttäen päivitettyä versiota Frippertronicsin tekniikasta, jossa hän käytti nyt nauhojen sijasta digitaalista tekniikkaa. Fripp julkaisi useita "Soundscapes"-levyjä kuten "1999", "Radiophonics", "A Blessing of Tears", "That Which Passes", "November Suite" ja "The Gates of Paradise". Kokoelma "Pie Jesu" sisältää materiaalia "A Blessing of Tearsistä" ja "The Gates of Paradisesta".


title: Robert Fripp

text: Vuonna 1993 julkaistiin ensimmäinen Frippin ja Japan-yhtyeen entisen laulajan sekä soolouraa luoneen David Sylvianin yhteislevy "The First Day". Fripp oli myös ehdottanut Sylvianille King Crimson -jäsenyyttä, mistä tämä oli kieltäytynyt.


title: Robert Fripp

text: Myöhään 1994 Fripp kokosi jälleen King Crimsonin yhteen. Uusi kokoonpano koostui 1980-luvun jäsenistä sekä basisti Trey Gunnista ja rumpali Pat Mastelottosta. Kokoonpanoa kutsutaan "tuplatrioksi", sillä siinä oli kaksi kitaristia, kaksi basistia ja kaksi rumpalia. Tämä kokoonpano julkaisi vuonna 1995 studioalbumin "THRAK" sekä improvisatorisen livelevyn "THRaKaTTaK". Vuosikymmenen lopussa King Crimson "fraktalisoitui" moneksi "projeKctiksi", joissa kaikissa soitti hieman eri kokoonpano tuplatrion jäsenistöstä. Crimson-historioitsija Sid Smith pitää 1999 julkaistua Bill Rieflinin, Frippin ja Gunnin levyä "The Repercussions of Angelic Behavior" musiikillisesti "crimsonilaisena" ja projeKcteihin läheisesti liittyvänä.


title: Robert Fripp

text: Vuonna 2000 King Crimson julkaisi 12. studioalbuminsa "The ConstruKction of Light". Sillä soittavat Fripp, Belew, Gunn ja Mastelotto. Sama kokoonpano levytti myös toisen albumin, "The Power to Believe" (2003).


title: Hack

text: Hack voi tarkoittaa ainakin seuraavia:


title: Schwenckfeldiläisyys

text: Schwenckfeldiläisyys on kristinuskon suuntaus. Se on saanut nimensä Casper Schwenckfeldiltä (1489-1561). Liike hylkää lapsikasteen ja opettaa ihmisen voivan tulla synnittömäksi. Nykyään schwenckfeldiläisiä on noin 3000. He asuvat Pennsylvaniassa, Yhdysvalloissa.


title: Roswell

text: Roswell voi tarkoittaa ainakin seuraavia asioita:Roswelliin liittyy myös seuraava:


title: Sakki

text: Sakki voi tarkoittaa seuraavia:


title: Perseus

text: Perseus () oli yksi kuuluisimmista kreikkalaisen mytologian sankareista ja legendaarinen mykeneläisen hallitsijasuvun perustaja, jonka seikkailut auttoivat Olympoksen jumalien valta-aseman syntymisessä. Perseus oli tarujen mukaan perustanut Mykenen ja Mideian kaupungit.


title: Perseus

text: Perseus oli Danaen poika, joka puolestaan oli Akrisioksen, Argoksen kuninkaan, ainoa tytär. Pettyneenä siihen, ettei hänellä ollut miespuolista perillistä, Akrisios kysyi neuvoa oraakkelilta. Tämä ennusti, että Akrisios ei tulisi koskaan samaan poikaa, vaan hän kuolisi tyttärenpoikansa käden kautta. Pitääkseen tyttärensä lapsettomana hän telkesi tämän imettäjänsä kanssa maanalaiseen pronssiseen huoneeseen. Zeus kuitenkin huomasi hänen kauneutensa, ja lähti tämän luokse katosta putoavan kultasateen muodossa. Tästä suhteesta sai alkunsa Perseus. Akraios huomasi raskauden ja Perseuksen jo synnyttyä antoi surmata Perseuksen imettäjän ja pakotti Danaen Zeuksen alttarille kertomaan kuka oli lapsen isä – yhtä aikaa peläten ja toivoen saavansa vahvistuksen olettamukselleen. Kun tytär nimesi Zeuksen lapsen isäksi, hänen isänsä ei uskonut häntä, vaan laittoi sekä oman tyttärensä että tämän lapsen koriin tai veneeseen ja lähetti heidät ajelehtimaan avomerelle. Zeus esti Poseidonin avulla vastoinkäymisten tapahtumista.


title: Perseus

text: Toisen version mukaan Danaen tultua naimaikään hän menikin Proitoksen, isänsä veljen, luo ajatuksenaan luoda suhde tämän kanssa. Tässä tapauksessa Perseuksen isä ei olisikaan Zeus vaan Proitos.


title: Perseus

text: Polydektes, Serifoksen kuningas, rakastui Danaeen, mutta ei voinut saada tätä Perseuksen vartuttua aikuiseksi. Niin hän kokosi ystävänsä, ja teeskennellen keräävänsä myötäjäisiä Hippodameiaa varten vaati näitä tuomaan hänelle hevosia. Perseuksella, joka eli kalastajan suojissa, ei hevosia ollut, jolloin Polydektes lähetti tämän noutamaan Medusan päätä, jonka Perseus oli itse maininnut aiemmin olevan mahdollista.


title: Perseus

text: Perseus vaelsi pitkään vailla toivoa edes löytää gorgoja, jolloin jumalat puuttuivat asioihin. Perseus sai Pallas Athenelta kiiltävän kilven, jonka avulla tämä voisi katsoa Medusaa kivettymättä itse, Hermes antoi sirpin ja nymfit varustivat hänet siivekkäillä sandaaleilla, laukulla ja Haadeen näkymättömäksi tekevällä kypärällä. Jumalat kehottivat häntä menemään kultaisten omenoiden saarelle länteen, jossa hän tapasi graiat, gorgojen sisaret. Nämä olivat vanhoja naisia jo syntymästään saakka, ja heillä oli keskenään käytössään ainoastaan yksi silmä ja yksi hammas, joita he sitten vuorotellen käyttivät. Nämä varastamalla Perseuksen oli helppo kiristää avuttomilta graioilta tieto gorgojen olinpaikasta.


title: Perseus

text: Perseus etsi gorgoja heijastaen näkymää kilpensä kautta, ja löysi heidät nukkumassa. Nopeasti hän leikkasi Medusan pään irti, ja haavasta nousivat jättiläinen Khrysaor ja lentävä hevonen Pegasos. Jäljelle jääneet gorgot aloittivat raivoisan takaa-ajon, mutta Perseuksen onnistui paeta kypäränsä avulla. Mukaan ottamansa Medusan pään hän antoi Pallas Athenelle, joka asetti sen aigiiseensa, eräänlaiseen kilpeen.


title: Perseus

text: Matkalla takaisin Serifokseen Perseus pysähtyi Foinikian kuningaskunnassa Etiopiassa, jota hallitsivat kuningas Kefeus ja hänen puolisonsa Kassiopeia. Kassiopeia oli kerskunut kauneutensa olevan neireidejäkin suurempaa, ja tämän seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos he uhraisivat Andromedan, kuninkaan tyttären, pedolle. Niin tämä sidottiin kahleilla kallioon pedon saaliiksi, mutta Perseus surmasi pedon ja vapautti Andromedan sovittuaan ensin Kefeuksen kanssa saavansa tämän vaimokseen. Kefeuksen veli Fineus, jolle Andromeda oli alun perin luvattu, juoni kuitenkin Perseusta vastaan, jolloin Perseus muutti hänet kiveksi.


title: Junkers F 13

text: Junkers F 13 oli maailman ensimmäinen kokometallinen matkustajalentokone. Alatasoisen ja yksimoottorisen Junkers F 13:n suunnitteli Hugo Junkersin omistaman Junkers-lentokonetehtaan diplomi-insinööri Otto Reuter vuonna 1919. Koneen ensilento tapahtui kesäkuussa 1919. Junkers F 13 oli hyvin suosittu matkustajakone. Vuoteen 1933 mennessä sitä rakennettiin 322 kappaletta kolmenatoista eri versiona.


title: Junkers F 13

text: Kun Aero Oy avasi ensimmäisen lentoreittinsä 20. maaliskuuta 1924 Helsingistä Tallinnaan, sen käyttämä kone oli Junkers F 13. Matkustajapaikkoja oli neljä. Vuosina 1924−1935 Aerolla oli kaikkiaan seitsemän Junkers F 13 -konetta. Niillä lennettiin Tallinnan lisäksi myös Tukholmaan. Julkisuutta Aero sai vuoden 1928 kesäkuussa, kun sen Junkers F 13 -kone, lentäjänään Gunnar Lihr, osallistui Huippuvuorilla italialaisen tutkimusmatkailijan Umberto Nobilen "Italia"-ilmalaivan etsintöihin. Lihr onnistui etsinnöissään löytäen ja pelastaen yhden miehistön jäsenistä.


title: Junkers F 13

text: Talvisodassa Lapissa toiminut ruotsalaisten vapaaehtoisten yksikkö Flygflottilj 19 siirsi yhden Junkers F 13kä -koneen Suomen siviili-ilma-alusrekisteriin 29. toukokuuta 1940. Siitä tuli ilmavoimien JU-120. Kone toimi sairaankuljetuskoneena, yhteyskoneena ja lopuksi Viestipataljoonan koulutuskoneena vuosina 1941–1947.


title: Junkers F 13

text: Merivartiolaitos hankki kaksi F 13 -konetta vuonna 1932, tunnuksin LK-2 ja LK-3 sekä vuonna 1934 vielä kolmannen jonka tunnus oli LK-4. Ilmavoimat käytti näitäkin koneita tiedusteluun Ahvenanmerellä talvisodan aikana.


title: Kaarle V (täsmennyssivu)

text: Kaarle V on usean hallitsijan nimi:


title: Šavrov Š-2

text: Šavrov Sh-2 tai Sch-2 oli pieni neuvostoliittolainen amfibiolentokone.


title: Šavrov Š-2

text: Vadim Šavrov suunnitteli asunnossaan Leningradissa talvella 1928–29 pienen Sh-1-lentoveneen. Elokuussa hän esitteli konettaan Moskovassa ja onnistui saamaan tilauksen amfibiolentokoneesta, josta tuli Sh-2. Sh-2 oli puolitoistatasoinen - kellukkeet kiinnittyivät lyhyeen alasiipeen. Koneen venemäinen runko toimi pääkellukkeena. Koneessa oli yksi 100 hv:n moottori kiinnitettynä ylätasoon. Sh-2:n ensilento tapahtui 11. marraskuuta 1930. Kone oli sarjatuotannossa vuosina 1931–1933. Kaikkiaan valmistettiin 270 Sh-2-konetta. Tyypistä kehitettiin myöhemmin sairaankuljetusmuunnos Sh-2S ja Sh-2bis, joka oli katetulla ohjaamolla varustettu malli.


title: Šavrov Š-2

text: Koneet hankittiin jatkosodan aikana pakottamalla vangittu venäläinen radiopartio ilmoittamaan harhauttava viesti suomalaisupseerien vangitsemisesta. Venäläiset lähettivät kaksi Sh-2:ta hakemaan suomalaisvankeja ja Äänislinnan lähistöllä suomalaiset saivat siepattua koneet 28. elokuuta 1942.


title: Šavrov Š-2

text: Syyskuussa koneet siirtyivät Suomen ilmavoimien rekisteriin tunnuksilla AV-186 (ent. CCCP-X-217) ja AV-187 (ent. CCCP-K-370). AV-186 rikkoutui laskussa 3. lokakuuta 1942. Toista konetta käytti everstiluutnantti J. Sovio virkamatkoihinsa 13. syyskuuta 1944 asti. Sen jälkeen sekin romutettiin.


title: Berijev MBR-2

text: Berijev MBR-2 () oli neuvostoliittolainen lentovene.


title: Berijev MBR-2

text: Georgi Berijev alkoi vuonna 1931 suunnitella vesikonetta, josta tuli sarjatuotannossa tyyppi MBR-2. Ensilento tapahtui 3. toukokuuta 1932. Kone oli ylätasoinen yksimoottorinen (BMW VI -moottorista kehitetty M-17-rivimoottori, jonka teho 500 hv, vuodesta 1935 lähtien 830 hv:n M-34-moottori) lentovene. Koneessa oli ohjaajan lisäksi etu- ja taka-ampujat. Kaikkiaan konetta valmistettiin 1 365 kappaletta vuoden 1941 loppuun mennessä.


title: Berijev MBR-2

text: 24. kesäkuuta 1941 (ts. ennen sodan alkua) saatiin ensimmäinen MBR-2-sotasaaliskone. Se teki pakkolaskun Pellinkiin moottorivian vuoksi ja Moottoritorpedoveneosaston 1. puolilaivue (kapteeniluutnantti Holger Carring) eli moottoritorpedovene Isku sekä VMV 11 ja VMV 15, pakottivat miehistön eli ohjaajaupseerin ja kaksi ampuja-aliupseeria antautumaan. Nämä olivat konekiväärien takana valmiina mutta luovuttivat taistelutta kun alukset tulivat viereen, vaikka suomalaisilla oli vielä jopa suojapeitteet kansiaseiden päällä ja esillä vain kivääreitä ja pistooleita. Kone hinattiin pois ja pari venäläiskonetta seuraili toimitusta kauempaa; koneen mukana saatiin kolme vankia sekä runsaasti asiakirjoja.


title: Berijev MBR-2

text: Tässä kaapattu kone otti osaa yhteen operaatioon, mutta sen jälkeen todettiin, ettei sen moottoria enää saanut käyntiin, joten kone romutettiin. Kaikkiaan talveen 1942 mennessä saatiin viisi MBR-2:ta sotasaaliiksi. Suomen ilmavoimissa koneiden tunnukset olivat VV-181–VV-185. Koneilla lennettiin yhdestä kymmeneen tiedustelu- ja tyyppilentoa. Kaikki koneet oli poistettu käytöstä jo lokakuussa 1942. Sotasaaliskoneet olivat olleet hyvin huonossa kunnossa.


title: Berijev MBR-2

text: Valvontakomissio ei ollut vähääkään kiinnostunut edes ensimmäisestä koneesta, vaikka se oli joutunut suomalaisten haltuun jo ennen sotatoimien virallista alkua.


title: Heinkel He 59

text: Heinkel He 59B-2 oli saksalainen merilentokone.


title: Heinkel He 59

text: Ernst Heinkel alkoi vuonna 1930 kehittää Saksan laivastolle meritoimintakonetta, joka Versailles’n rauhansopimuksen ehtojen vuoksi tehtiin näennäisesti siviilikoneena. Ensilento tapahtui syyskuussa 1931.


title: Heinkel He 59

text: Kone oli kaksitasoinen ja -moottorinen (BMW VI-moottorit, jonka teho oli 660 hv) meritoimintakone. Koneessa oli ohjaajan lisäksi etu- ja taka-ampujat. Kaikkiaan konetta valmistettiin 140 kappaletta vuoden 1938 alkuun mennessä. Suoritusarvot


title: Heinkel He 59

text: Aseistus


title: Heinkel He 59

text: Suomen ilmavoimat vuokrasi Saksasta neljä He 59B-2-konetta. Ne lennettiin Suomeen 11. elokuuta 1943. Kaksi maalattiin Suomen ilmavoimien väreihin ja sai tunnukset HL-59 ja HL-60. Koneet olivat Arado Flugzeugwerke A.G.:n valmistamia. Koneita käytettiin kaukopartioiden kuljettamisessa neljän kuukauden ajan, sitten ne palautettiin Saksaan.http://www.luftarchiv.de/flugzeuge/heinkel/he59.htm


title: Juhana II

text: Juhana II voi tarkoittaa ainakin seuraavia hallitsijoita:


title: Dornier Do 22Kl

text: Dornier Do 22Kl oli saksalainen ylätasoinen yksimoottorinen lentokone.


title: Dornier Do 22Kl

text: Claudius Dornier alkoi suunnitella Do 22 konetta vuonna 1934. Luftwaffe ei ostanut konetta, mutta sitä myytiin Kreikkaan, Latviaan ja Jugoslaviaan. Kirjain K koneen tunnuksessa merkitsi Saksassa, että kone oli vientiversio.


title: Dornier Do 22Kl

text: Kone oli ylätasoinen ja yksimoottorinen. Moottori oli Hispano Suiza 12 V -rivimoottori ja teholtaan 630 kW (860 hv).


title: Dornier Do 22Kl

text: Spesifikaatio


title: Dornier Do 22Kl

text: Suoritusarvot


title: Dornier Do 22Kl

text: Aseistus


title: Dornier Do 22Kl

text: Kun Neuvostoliitto miehitti Latvian, sen tilaamat koneet jäivät Dornier-Werken GmbH:n tehtaalle Friedrichshafeniin. Suomen ilmavoimat osti syyskuussa 1941 Latvian tilaamat koneet Saksasta. Tunnukset olivat DR-195-DR-198. Koneita käytettiin sukellusveneiden etsimisessä. Kaksi upposi sodan aikana, kaksi romutettiin vasta vuonna 1952 vaikka käyttö päättyi 1944.


title: Kaarle VI

text: Kaarle VI voi tarkoittaa seuraavia:


title: Mauri Karvetti

text: Mauri Perttuli Karvetti (9. kesäkuuta 1927 Naantali – 17. marraskuuta 2013 Naantali) oli suomalainen elinkeinovaikuttaja ja vuorineuvos (1982). Hän toimi vuosina 1973–1985 Raision Tehtaiden pääjohtajana. Hänen isänsä oli maanviljelysneuvos Einari Karvetti (Karlström).


title: Mauri Karvetti

text: Karvetti syntyi Karvetin tilalla Naantalissa. Hän valmistui ylioppilaaksi vuonna 1945 ja agronomiksi vuonna 1952 pääaineenaan kasvinviljelytiede. Hän siirtyi Raision Tehtaiden palvelukseen toukokuussa 1953 ja toimi siellä lähes yhdeksän vuoden ajan, viimeksi yhtiön hankintajohtajana, kunnes Lounais-Suomen Osuusteurastamo (nyk. LSO Osuuskunta) kutsui hänet toimitusjohtajakseen vuonna 1962. Karvetti oli uuden sukupolven yritysjohtaja, joka sovelsi uudenaikaisia yhdysvaltalaisia liikkeenjohdon menetelmiä ja ajatuksia, joissa korostuivat tehokkuus ja taloudellisuus voimakkaammin kuin aikaisemmin.


title: Mauri Karvetti

text: LSO:sta Karvetti siirtyi kesäkuussa 1973 uudestaan Raision Tehtaiden palvelukseen yhtymän pääjohtajaksi hänen edeltäjänsä vuorineuvos Veikko Vainion siirryttyä vastaavaan tehtävään Metsäliitossa. Tässä tehtävässä Karvetti oli vuoteen 1985.


title: Mauri Karvetti

text: Karvetin luottamustoimiin kuuluivat muun muassa Elintarviketeollisuuden liiton hallituksen jäsenyys vuosina 1974–1984, keskinäisen vakuutusyhtiön Eläke-Varman hallintoneuvoston jäsenyys vuosina 1977–1985 ja vakuutusyhtiö Kalevan hallintoneuvoston jäsenyys vuosina 1978–1985. Sotilasarvoltaan Karvetti oli reservin yliluutnantti.


title: Mauri Karvetti

text: Mauri Karvetin puoliso vuodesta 1953 oli maatalous- ja metsätieteiden tohtori Ritva-Liisa Karvetti (o.s. Aro, 1929–2016), joka toimi kliinisen ravitsemuksen dosenttina Turun yliopistossa vuosina 1985–1996.


title: Amerigo Vespucci

text: Amerigo Vespucci (9. maaliskuuta 1454 – 22. helmikuuta 1512) oli italialainen löytöretkeilijä. Hän syntyi Firenzen seudulla sijaitsevassa kylässä. Hänen syntymäajastaan ei olla täysin varmoja. Osa lähteistä ilmoittaa syntymävuodeksi 1451 vuoden 1454 sijaan. Ennen kuin hänestä tuli tutkimusmatkailija, hän oli opiskellut luonnontiedettä ja työskennellyt Medicin suvun omistamissa yrityksissä.


title: Amerigo Vespucci

text: Vespucci teki vuosina 1497–1504 useita matkoja Keski- ja Etelä-Amerikkaan. Etelä-Amerikan hän löysi vuosina 1501–1502, vaikka Kolumbus oli saapunut mantereelle Venezuelan alueella jo vuonna 1498. Maanosa onkin nimetty Vespuccin etunimen perusteella (), sillä Vespuccia pidetään Amerikan varsinaisena löytäjänä, koska hän tiesi löytäneensä uuden mantereen, kun taas ensimmäisenä varsinaisena löytöretkeilijänä Amerikkaan purjehtinut Kristoffer Kolumbus oletti purjehtineensa Intiaan. Vespucci kävi etelämpänä kuin Kolumbus ja näin hän oli ensimmäinen eurooppalainen, joka ylitti päiväntasaajan Etelä-Amerikan merialueella. Hän kävi Amazonjoella ja Trinidanin saarella.


title: Amerigo Vespucci

text: Kuningatar Johanna Mielipuoli nimitti 6. elokuuta 1508 Vespuccin "piloto mayorikseen" ja toimimaan Sevillan Casa de Contrataciónin alaisuudessa. Määräyskirjan tekstistä selviää, että Uuden maailman merenkulku oli vaikeuksissa, koska ammattinsa osaavia merenkulkijoita ei ollut tarpeeksi.


Richard Cheese and Lounge Against the Machine on laulaja Richard Cheesen johtama yhtye, joka esittää Vegas-tyylisiä lounge-versioita nykypäivän pophiteistä.


title: Richard Cheese and Lounge Against the Machine

text: Heidät tunnetaan parhaiten versiostaan Disturbedin ”Down with the Sickness” -kappaleesta, joka oli mukana elokuvassa "Kuolleiden aamunkoitto" (2004). Yhtye on toiminut vuodesta 2000.


text: Cheesen lisäksi yhtyeeseen kuuluvat:


text: Kaikki jäsenet käyttävät salanimiä – "cheese" on englannin juustoa tarkoittava sana, kun taas brie, gouda ja ricotta ovat juustolaatuja.


title: Sweet Child O’ Mine

text: Sweet Child O’ Mine on Guns N’ Rosesin säveltämä ja sovittama kappale, joka on albumilla "Appetite for Destruction". Kappale on myös julkaistu singlenä, ja siitä on tehty musiikkivideo. Kappale oli yhtyeen toinen singlelohkaisu albumilta "Appetite for Destruction" ja se on yksi yhtyeen tunnetuimmista ja suosituimmista kappaleista.


title: Sweet Child O’ Mine

text: Guns N’ Rosesin varhainen tuottaja Mike Clink on kertonut "Sweet Childin" avaava kitarakuvio lähti liikkelle vitsinä, Slash soitteli sirkusmusiikkiin viittaavaa riffiä hassuna lämmittelyjuttuna studiossa, mutta Clink keksi ottaa sen nauhalle ja Axl Rose rakastui siihen oitis. Axl muisti yhden umpikujaan ajautuneen runonsa: "Slash ja Izzy alkoivat työstämään biisiä yhdessä ja sitten minä tulin sisään". "Izzy soitti komppia ja yhtä äkkiä runo pullahti mieleeni". Axlin ensimmäisen myönteisen rakkauslaulun siemen oli näin kylvetty. Tähän asti hän oli tehnyt vain "Back Off Bitchin" kaltaisia naisvihaa uhkuvia purkauksia. Slash on sittemmin muistellut miten hänen lonkaltaan vedetty kuvio iski Axliin: "Jokin, mitä minä pidin valtavana herjana, oli Axlin mielestä upea hymni... koskien vieläpä suhdetta, jossa hän vielä sillä hetkellä oli. Tiedän, että se oli hänen elämänsä herkimpiä hetkiä." Axl Rosen tuntevat ihmiset uskoivat, että Erin Everlyn oli ensimmäinen ihminen, jota laulaja oli rakastanut ehdoitta. Ja niistä tuntemuksista syntyi "Sweet Child O’ Mine". "Olen Idianasta", Axl kertoi tuohon aikaan englantilaiselle rocktoimittajalle, "missä Lynyrd Skynyrdiä pidettiin jumalasta seuraavana. Mikä taas tietenkin johti siihen, että Skynyrdiä alkoi inhota, eikö niin? Mutta silti, Sweet Child O’ Minea varten menin ostamaan jotain vanhoja Skynyrdin kasetteja. Halusin ihan vain varmistaa, että me olimme onnistuneet sen tietynlaisen koitoisan, vilpittömän tunnelman tavoittamisessa." Child O’ Mine on alun perin julkaistu Guns N’ Rosesin kesällä 1987 ilmestyneellä debyyttialbumilta "Appetite For Destruction". Kappaleen tyylilaji on hard rock, mutta se on silti albumin "kevyintä" rockia. Sitä pidetään yleisesti yhtenä Guns N’ Rosesin parhaista kappaleista.


title: Sweet Child O’ Mine

text: Kappaleen julkaisu singlenä ja musiikkivideon esittäminen televisiossa sai aikaisemmin hyvin vähän myyneen albumin listoille. Kappaleen myötä yhtyeen ensimmäinen kaupallisesti epäonnistunut single "Welcome to the Jungle" julkaistiin uudelleen, ja tällä kertaa sitä myytiin hyvin. "Sweet Child O’ Mine" on ainoa "Billboard Hot 100" -listan ensimmäiseksi yltänyt Guns N’ Roses -kappale. Se oli kärkipaikalla kolme viikkoa kesällä 1988.